Azərbaycanda xarici investisiyaların qorunması ən yüksək səviyyədədir İqtisadiyyat\nYanvarın 13-də Gülüstan sarayında Səudiyyə Ərəbistanı Krallığının "ACWA Power" şirkəti tərəfindən Azərbaycanda inşa ediləcək 240 MVt gücündə "Xızı-Abşeron" Külək Elektrik Stansiyasının təməlqoyma mərasimi keçirilmişdir. Mərasimdə çıxış edən Azərbaycan Respublikasının Prezidenti İlham Əliyev Azərbaycan xalqını bu münasibətlə təbrik edərək bildirmişdir ki, bu stansiya Azərbaycanın enerji təhlükəsizliyinin təmin edilməsinə öz töhfəsini verəcəkdir. Bu stansiyanın yaradılması bir daha onu göstərir ki, bərpaolunan enerji növlərinin istehsalına Azərbaycan dövləti çox böyük önəm verir.\nKülək Elektrik Stansiyasının təməlinin qoyulması iqtisadi və ekoloji cəhətdən çox mühüm bir hadisədir. Belə ki, bərpa olunan enerji mənbələrindən istifadənin genişləndirilməsi və dayanıqlı enerji təminatı olduqca vacibdir. Bu bütün dünya üçün vacib prioritetdir. Çünki atmosferə atılan zərərli tullantıların həcminin artmasının qarşısının alınır.\nOnu da bildirmək istəyirəm ki, Səudiyyə Ərəbistanı ilə Azərbaycan arasında çox sıx dostluq və qardaşlıq münasibətlər mövcuddur. Müstəqillik dövründə bu əlaqələrin inkişaf etdirilməsi istiqamətində fəal işlər aparılmışdır.\nİnşa olunacaq stansiyanın investoru tanınmış və bu sahədə böyük təcrübəsi olan Səudiyyə Ərəbistanı Krallığının “ACWA Power” şirkətidir. Şirkət enerji sahəsində dünyanın ən böyük şirkətidir. Şirkət tərəfindən inşa edilmiş stansiyaların enerji istehsalı gücü 42 min meqavatdan çoxdur.\nBizim ölkələr energetika sahəsində OPEC+ formatında fəal əməkdaşlıq edir. OPEC+ formatı yaradılandan bu günə qədər Səudiyyə Ərəbistanı ilə Azərbaycanın əməkdaşlığında xüsusi rol oynamışdır. Bu formatda iştirak edən digər ölkələrlə bərabər biz neftin qiymətinin sabitləşməsinə nail ola bilmişik.\nSon illər Azərbaycanda, o cümlədən energetika sahəsində aparılan islahatlar, gözəl investisiya iqlimi, ölkəmizin uğurlu inkişafı, ölkəmizdə mövcud olan sabitlik, əmin-amanlıq, təhlükəsizlik – bütün bu amillər hər bir investor üçün önəmli rol oynayır.\nAzərbaycana 10 milyardlarla dollar həcmində xarici sərmayə qoyulub. Sərmayə qoyuluşu davam edir. Xüsusilə dünyada hökm sürən maliyyə böhranı, eyni zamanda, pandemiya ilə bağlı iqtisadi fəallığın təbii olaraq azalması - bütün bunlar mənfi amillərdir. Amma buna baxmayaraq, qardaş ölkənin şirkəti Azərbaycana böyük həcmdə investisiya qoyuluşuna qərar verib və Xızı rayonunda inşa ediləcək 240 meqavat gücündə külək elektrik stansiyasının təməli qoyulur.\nÖlkə əhalisi artır, tələbat artır. Ona görə enerji növlərinin istehsalı ilə ciddi məşğul olmalıyıq. Bərpaolunan enerji növlərinin istehsalı enerji sahəsində gündəlikdə duran ən başlıca vəzifələrdən biridir. İşğaldan azad edilmiş ərazilərdə, Cəbrayıl rayonunda hazırda böyük günəş elektrik stansiyasının tikintisi ilə bağlı danışıqlar, müzakirələr aparılır. Bu stansiyanın enerji istehsalı potensialı da 240 meqavata bərabər olacaq. Aparılmış təhlil nəticəsində bəlli oldu ki, işğaldan azad edilmiş ərazilərdə bütövlükdə 10 min meqavata yaxın bərpaolunan külək və günəş elektrik enerjisinin istehsalı mümkündür.\nİşğaldan azad edilmiş ərazilər - 10 min kvadratkilometr ərazi “yaşıl enerji” zonası elan edilib. Artıq bir neçə su elektrik stansiyası inşa edilib, fəaliyyətdədir. Günəş və külək elektrik stansiyalarının yaradılması ilə bağlı konkret planlar var.\nÜmumiyyətlə, yeni stansiyaların tikintisi ölkəmizin daxili tələbatını tam ödəməklə bərabər, elektrik enerjisinin ixracına da imkan verir. Azərbaycan enerji təhlükəsizliyindəki rolunu Zəfərləri ilə daha da möhkəmləndirəcək. Ölkəmizin energetika sahəsində qlobal uğurları bundan sonra da davamlı olacaq.\nXətai Sukanal İdarəsinin rəis müavini:\nADY bu əməkdaşları üçün maaşlarının 5 misli miqdarında birdəfəlik müavinət ödəyəcək İqtisadiyyat\nAzərbaycanın xarici ticarət dövriyyəsi 2 dəfəyə yaxın artıb İqtisadiyyat\n16 May 12:58\nAzərbaycanda ÜDM-in həcmi 7 faizdən çox artıb İqtisadiyyat


Ermənistanın keçmiş baş naziri: "Bizdə atom silahı var" » Yenixeber.org - Oxu xəbərin olsun\n"Ermənistanın atom silahı var".\nXeberinfo.com: Virtualaz.org xəbər verir ki, bu sözləri düşmən ölkənin keçmiş baş naziri, deputat Qrant Baqratyan bu gün keçirdiyi mətbuat konfransında deyib.\nErməni KİV-lərinin xəbərlərinə görə jurnalistlər Baqratyandan bir neçə gün əvvəl işlətdiyi fikirlərə aydınlıq gətirilməsini istəyiblər. Baqratyan demişdi ki, ancaq nevə silahı ilə Ermənistanın və Dağlıq Qarabağın təhlükəsizliyinitəminat altına almaq mümkündür.\nLakin Baqratyan deyib ki, bu barədə nəsə əlavə izahat vermək niyyətində deyil. "Bizim atom silahı əldə etmək imkanımız var"-o deyib. Ardınca Baqratyan bildirib: "Bizim atom silahımız var".\nXatırladaq ki, bu günlərdə Ermənistan vətəndaşlarının uran qaçaqmalçılğı ilə məşğul olmasına dair iki fakt aşkarlanıb. Erməni general Arkadi Ter-Tadevosyan da bundan əvvəl Azərbaycanı "çirkli bomba" ilə hədələmişdi. Lakin istisna deyil ki, bütün bunlar Azərbaycan ordusunun endirdiyi zərbələrdən sonra erməni cəmiyyətində yaranmış xofu aradan qaldırmağa hesablanmış blefdir.\nTarix: 29-04-2016 15:57\n''Türkiyə mallarından imtina ən axmaq qərar olar''\nErməni deputat Ramiz Mehdiyevin dediklərini təsdiqlədi\nİŞİD atom bombası hazırlayır


11:27 / 18 05 2022 |\n“Rupor”un əldə etdiyi məlumata görə, Cəlilabad rayon sakini, 1996-cı il təvəllüdlü S.Sadıqov Sübhan adlı dostuna məxsus “Opel” markalı avtomobillə Bakı-Sumqayıt yolu ilə hərəkətdə olarkən pəncərədən küçəyə yüz manatlıqlar səpməyə başlayıb. Bunu görən polis əməkdaşları onu saxlamağa çalışıb. Lakin S.Sadıqov və dostu polisin qanuni tələbinə məhəl qoymayaraq avtomobillə uzaqlaşmağa çalışıblar. Polislərin təqibindən sonra onları Səbail rayonu Lermantov küçəsində yaxalamaq mümkün olub. Bu zaman Sübhan maşından düşərək qaçsa da, S.Sadıqov yaxalanıb. Avtomobildən xeyli miqdarda saxta manatlıq və dollar əsginaslar aşkar edilib.\nSaxlanılan şəxs bildirib ki, saxta pulları "Tarqovı"da 150 ədədinə 15 manat verərək alıb.\nOnun barəsində Səbail Rayon Polis İdarəsi 9-cu Polis Bölməsində İnzibati Xətalar Məcəlləsinin 535-ci (Polis işçisinin qanuni tələbinə qəsdən tabe olmama) maddəsi ilə protokol açılıb və məhkəməyə göndərilib.\nSəbail Rayon Məhkəməsinin qərarı ilə S.Sadıqova 8 sutka inzibati həbs cəzası verilib.


Şeyxülislam həzrətləri ABŞ Etnik anlaşma fondunun prezidenti Mark Şnayeri qəbul etdi. -\nŞeyxülislam həzrətləri ABŞ Etnik anlaşma fondunun prezidenti Mark Şnayeri qəbul etdi.\nOktyabrın 8-də Qafqaz Müsəlmanları İdarəsinin sədri Şeyxülislam Allahşükür Paşazadə Azərbaycanda səfərdə olan ABŞ Etnik Anlaşma Fondunun prezidenti Mark Şnayeri qəbul edib.\nQonağı səmimi salamlayan Şeyxülislam A. Paşazadə ölkəmizdəki tolerant mühitdən söhbət açaraq, Azərbaycanda əsrlərdən bəri multikultural dəyərlərin son dərəcə önəmli yer tutduğunu, burada müxtəlif xalqların və mədəniyyətlərin nümayəndələrinin heç bir ayrı-seçkiliyə məruz qalmadan yaşadıqlarını diqqətə çatdirdi.\nSəmimi qəbula görə təşəkkürünü bildirən Fondun prezidenti M.Şnayer öz növbəsində Azərbaycandakı multikultural və tolerant mühiti yüksək qiymətləndirdiyini, Azərbaycan ilə ABŞ arasında ikitərəfli münasibətlərin uğurla inkişaf etdiyi bildirildi. Mark Şnayer QMİ sədri ilə Bakıda və ABŞ-da keçirdikləri görüşləri, habelə Azərbaycan Prezidenti İlham Əliyevin elan etdiyi Multikulturalizm, İslam Həmrəyliyi illəri çərçivəsində keçirilmiş tədbirlərdə iştirakını məmnunluqla xatırladı. Azərbaycanda müxtəlif xalqların və etnik qrupların, o cümlədən yəhudi icması nümayəndələrinin dinc yanaşı və əmin-amanlıq şəraitində yaşamaları üçün hər cür şəraitin yaradıldığını qeyd edən qonaq, onların Azərbaycanın ictimai həyatında fəal iştirak etdiyini xüsusi vurğuladı.\nO bildirdi ki, multikulturalizm siyasəti vasitəsilə etnik-mədəni və dini müxtəlifliyin tənzimlənməsi sahəsində Azərbaycan Respublikasının əldə etdiyi nailiyyətləri dünya ictimaiyyəti yüksək dəyərləndirir. Azərbaycanın qlobal ideyalarının dünyaya yayılmasına hər zaman dəstək olacağını bildirən M.Şnayer, rəhbərlik etdiyi ABŞ Etnik Anlaşma Fondunun bu işə öz töhfəsini əsirgəməyəcəyini qeyd etdi.\nŞeyxülislam bildirdi ki, bu gün bir çox dövlətlər Azərbaycanın bu sahədəki uğurlu təcrübəsini öyrənir. Mədəniyyətlərarası və dinlərarası dialoqun möhkəmləndirilməsinə böyük töhfə verən və artıq Azərbaycanın dini-mənəvi dəyərlərə dərin ehtiramının ifadəsinə çevrilmiş bu cür tədbirlər ölkəmizin tolerantlıq mühitinin və multikulturalizm təcrübəsinin təbliği baxımından son dərəcə mühümdür.Azərbaycanın mədəniyyətlərarası və dinlərarası dialoq məkanı kimi dünyada tanıdılması istiqamətində tədbirlərin davamlı olmasının zərurətindən danışan QMİ sədri qarşıdakı Berlin konfransı haqqında qonağı məlumatlandırdı.


Cüdo millimizdən daha 3 mükafat - Olimpiya Idman NövləriOlimpiya Idman Növləri\nAll Content Ağırlıqqaldırma (475) Antidopinq (83) Atçılıq (129) Atıcılıq (58) Atletika (121) Avrokuboklar (2. 755) Avropa çempionatları (396) Badminton (108) Bakı-2015 (546) Birinci divizion (555) Bizim güşə (67) Boks (584) Böyük beşlik (768) Çimərlik futbolu (61) Cüdo (951) Digər (13) Dünya çempionatları (459) Formula 1 (649) Foto (723) Futbol (10. 836) Futzal (434) Gəzən (6) Gimnastika (318) Güləş (1. 724) Həvəskarlar liqası (6) İdman tibbi (12) İran Pro liqası (127) Kamandan oxatma (7) Karate (258) Layihə (22) Millətlər liqası (73) Milli idman növləri (18) Milli komandalar (1. 606) Müsahibə (562) Olimpizm (904) Ölkə kuboku (477) Paralimpiya (173) Postsovet çempionatları (574) Premyer liqa (6. 727) Qadın futbolu (128) Qeyri-olimpiya idman növləri (520) Qılıncoynatma (189) Qış idman növləri (28) Qolf (4) Rəsmi (234) Şahmat (933) Stolüstü tennis (86) Su idman növləri (145) Taekvondo (328) Tennis (13) Tədbir (235) Top komanda (745) Triatlon (59) Türkiyə 1-ci liqası (260) Türkiyə Super liqası (218) Uncategorized (132) Uşaq futbolu (182) Velosiped idmanı (483) Video (935) Voleybol (835)\n24 iyun 2019 / 19:36 Baxış sayı: 338\nAvropa oyunlarında cüdoçular çıxışlarını başa vurdular. Allsport.az saytı xəbər verir ki, 3-cü yarış günündə millimiz daha medal 2 qazanıb. Məmmədəli Mehdiyev (90 kq) və Elmar Qasımov (100 kq) 3-cü yer uğurunda mübarizədə fürsəti qaçırmadılar.\nİrina Kindzerskaya da (+78 kq) bürünc medal qazandı. Amma\nyarınfinalda yerli idmançı ilə görüşdə hakimlər onu sıxmasaydılar, qazandığı əyar daha yüksək ola bilərdi. İdmançımız görüşdə aşkar üstün idi.\nQeyd edək ki, bu il cüdo və boks növlərində Avropa çempionatı keçirilmədiyindən və bu yarış qitə oyunlarına yönləndirildiyindən fəxri kürsüyə çıxanlara 2 medal verilir.


İsa Qəmbərin Müsavat başqanlığına gətirəcəyi adamın artıq müəyyənləşdirdiyi bildirilir - Trend.Az\nİsa Qəmbərin Müsavat başqanlığına gətirəcəyi adamın artıq müəyyənləşdirdiyi bildirilir\nSiyasət Materials 21 Oktyabr 2011 14:14\nİsa Qəmbər Müsavat Partiyası başqanlığına gətirəcəyi adamı artıq müəyyənləşdirib. Bu barədə Trend-ə partiyanın adının açıqlanmasını istəməyən fəal üzvlərindən biri məlumat verib.\nMənbənin sözlərinə görə, partiyada Arif Hacılının başqan olmasını istəyənlərin sayının çox olmasına baxmayaraq, İsa Qəmbər Arzu Səmədbəylinin başqan olmasını istəyir. Müsavat üzvü onu da deyib ki, İsa Qəmbər öz müavini Səmədbəylinin başqan ola bilməsi üçün ciddi işlərə başlayıb. Partiyada İsa Qəmbərin bu qərarına Arif Hacılı tərəfdarlarının narazılığı müşahidə olunur.\nPartiyadakı mənbə onu da bildirib ki, İsa Qəmbərin sözdə Arif Hacılını, əməldə isə Arzu Səmədbəylini dəstəkləməsi Hacılının tərəfdarlarının ciddi narazılığına səbəb olub. Hətta Hacılının tərəfdarları etiraz əlaməti olaraq, müstəqilliklə bağlı İctimai Palatanın Fəxri xiyabanı və Şəhidlər xiyabanını ziyarət tədbirlərində iştirak etməyiblər. Müsavatın qurultayı yaxınlaşdıqca, partiyada yaranmış iki cəbhənin mübarizəsi daha da kəskinləşib.\nMənbə deyib ki, Müsavat başqanı Vurğun Əyyubu da ehtiyyat varinat kimi nəzərdən keçirir.\n"Əgər partiyanın Arif Hacılı qanadı ilə Arzu Səmədbəyli qanadı arasında barışıq əldə olunmasa, İsa Qəmbər onların heç birinin başqanlığa gəlməyinə imkan verməyəcək. Əvəzində Vurğun Əyyub Müsavat başqanlığına gətiriləcək", - mənbə qeyd edib.\nArzu Səmədbəyli Trend-ə açıqlamasında bildirib ki, indi bu məsələ aktual deyil. O hesab edir ki, başqanlıq məsələsi ilə bağlı qurultayın vaxtı və yeri bəlli olduqdan sonra danışmaq daha məqsədəuyğun olardı.


AİP hacı Mövsüm Səmədovun həbsinin 7 illiyi ilə bağlı tədbir keçirib - VİDEO\nPosted on : Ölkə 01/07/2018\nAİP sədri hacı Mövsüm Səmədovun həbsindən 7 il keçir. Azərbaycan İslam Partiyası bununla bağlı tədbir keçirib.\nİslaminSesi.info xəbər verir ki, hacı Mövsüm Səmədovun həbsinin 7 illiyi ilə bağlı tədbirdə AİP funksionerləri, müxtəlif partiya və təşkilat rəhbərləri, ruhani və alimlər, ictimaiyyət və media mənsubları iştirak ediblər.\nAİP-in mənzil qərərgahında baş tutan tədbirdə Mövsüm Səmədovun keçdiyi həyat yolundan, məhbəs həyatından, vətəni və xalqı üçün göstərdiyi xidmətlərdən söz açılıb. Tədbir Qurani Kərimin tilavət olunması ilə başlayıb. Daha sonra tədbirdə giriş nitqi ilə Azərbaycan İslam Partiyasının sədr əvəzi, ruhani alim hacı İlham Əliyev çıxış edib. O, bildirib ki, Azərbaycanda hələ də zülmə, ədalətsizliyə göz yuman məmurlar hakimiyyətin yüksək postlarında vəzifə tuturlar. Belə olmasa idi, bir neçə dəqiqəlik fikirlərinə görə, AİP lideri hacı Mövsüm Səmədov 12 il cəza almazdı.\nHacı İlham Əliyev qeyd edib ki, Doktor Səmədova qarşı həbsxanada da davam edən təzyiqlər acizliyin əlamətidir. Lakin AİP lideri bütün bu zülmün qarşısında dik dayanmağı və əhval-ruhiyyəsini yüksək tutmağı bacarıb. Özü zindanda olsa da, hacı Mövsüm Səmədovun düşüncələri və amalı cəmiyyətdə yaşayır.\nAİP-in sədr əvəzi İranda baş verən son hadisələrə də toxunub. O, bildirib ki, İran İnqilabı mömin xalqların imanından gələn bir inqilabdır və İslam Respublikasında İslam dini hökmranlıq edir. Ona görə də, bütün xalq İran İslam Respublikası rəhbərliyinin ətrafında sıx cəmləşib və mövcud hakimiyyəti yüksək səviyyədə müdafiə edir.\nTədbirdə daha sonra çıxış üçün söz Azərbaycan Ziyalılar Birliyinin sədri Eldəniz Quliyevə verilib. O, bir müddət öncə AİP lideri Mövsüm Səmədovla həbsxanada görüşməsindən söz açıb. Bildirib ki, Doktor Səmədova qarşı yönələn təzyiqlər onu zərrə qədər də sarsıtmayıb və əhvalına təsir etməyib. Eldəniz Quliyev çıxışında AİP liderinin və günahsız yerə həbs olunan digər inanclı insanların azadlığa qovuşması istiqamətində real addımların atılmalı olduğunu dilə gətirib.\nQarabağ Azadlıq Təşkilatının sədri Akif Nağı bu cür tədbirlərin keçirilməsinin mənəvi əhəmiyyətindən söz açıb. QAT sədri bildirib ki, ölkənin bəzi hüquq müdafiəçiləri inanclı kəsimin, din xadimlərinin həbsi ilə bağlı yetərli münasibət sərgiləmirlər və bu məsələlərə dırnaqarası yanaşırlar. Lakin bu birtərəflilik aradan qaldırılmalı və ədalətli mövqe sərgilənməlidir. Akif Nağı Hacı Mövsüm Səmədovla tanışlığından da söz açıb. AİP liderinin ölkənin bütün taleyüklü məsələlərində, xüsusən Qarabağ münaqişəsi ilə bağlı dəyərli fikirlər ortaya qoyduğunu dilə gətirib.\nTədbirdə çıxış edən AİP Qadınlar Şurasının sədri Növrəstə İbrahimova da Hacı Mövsüm Səmədova və həbsdə olan digər ruhanilərə qarşı yönələn təzyiqləri kəskin şəkildə pisləyib. Günahsız yerə həbs olunan bütün inanclıların tezliklə azadlığa qovuşmasını Allahdan arzu edib.\nTədbirdə söz alan Qarabağ Uğrunda İslami Müqavimət Hərəkatının sədri Rövşən Əhmədli Azərbaycanda İslama olan basqıdan danışıb. O, bildirib ki, Allahın insanlar üçün göndərdiyi düz yolu tapıb getmək hər kəsə qismət olmur. Hacı Mövsüm Səmədov bu yolda iri addımlarla irəliləyən, milli-mənəvi dəyərləri özündə birləşdirən ziyalı şəxsiyyətdir. Ona qarşı yönələn təzyiqlər isə Haqq və batilin mübarizəsinin bariz nümunəsidir. Rövşən Əhmədli bildirib ki, zindan məğlubiyyət demək deyil və sonda Haqqın qələbəsi mütləqdir.\nDaha sonra tədbirdə çıxış edən AİP lideri Mövsüm Səmədovun xanımı Mehparə Səmədova, AİP funksioneri Akif Heydərli, Nardaran ağsaqqalı Natiq Kərimov və digər qonaqlar Doktor Səmədov və həbsdə olan digər ruhanilərin mübarizə əzmindən, onlara qarşı yönələn təzyiqlərdən söz açıblar. Günahsız həbsə məhkum edilən bütün insanların tezliklə azadlığa qovuşmasını Allahdan diləyiblər.\n‣İlham Əliyev şəhid vərəsələrindən danışdı\n“Hamısına 11 min manat ve ...\n‣Azərbaycanda 2019-cu ilin ‘İslam Dünyası Mədəni İrsi ili’ adlandırılması münasibətilə toplantı keçiriləcək\nİSESCO 2019-cu ilin "İsla ...\n‣Hacı Şəhla məscidi bərpa olunub\nÖtən il bərpası yekunlaşa ...\n‣AİP liderinin həbsindən 8 il keçir\n‣Üç Milli Qəhrəmanın doğum günüdür\nBu gün Azərbaycanın 3 Mil ...


Gurcustan yigmasi Azerbaycan millisi ile oyuna optimal heyetle cixa bilmeyecek - Azadliq Xeber\nGurcustan yigmasi Azerbaycan millisi ile oyuna optimal heyetle cixa bilmeyecek\nGürcüstan yığması Azərbaycan millisi ilə oyuna optimal heyətlə çıxa bilməyəcək\n10 Yanvar, 2018 17:29 xeber – “Azərbaycanın gənclər komandasını öyrənirik, rəqibi təhlil edirik”.\n“Report” xəbər verir ki, bunu Gürcüstanın 21 yaşadək futbolçulardan ibarət milli komandasının baş məşqçisi Georgi Tsetsadze “Lelo”ya müsahibəsində Azərbaycanın U-21 yığması ilə Türkiyənin Antalya bölgəsində keçirəcəkləri yoxlama oyunu haqda danışarkən deyib.\n44 yaşlı mütəxəssis bildirib ki, Rəşad Sadıqovun rəhbərlik etdiyi kollektivlə oyuna optimal heyətlə çıxa bilməyəcəklər: “Türkiyədə oyun keçirməyimiz çox vacibdir. Bildiyiniz kimi, görüş UEFA-nın təqviminə uyğun deyil. Bu səbəbdən futbolçuları yığmaya buraxdıqları üçün yerli və xarici klublara təşəkkür edirəm. Hazırda opitmal heyətə malik deyilik. Lakin əlimizdən gələni edəcəyik ki, oyunun keyfiyyəti və gedişatı bizim üçün müsbət olsun. Milli komandanın maraqları bizim üçün hər şeydən üstündür”.\nQeyd edək ki, Azərbaycan yığması Gürcüstanla yanvarın 23-də qarşılaşacaq. Yanvarın 21-i və 26-da isə rəqib Albaniya millisi olacaq. Hər üç oyun yerli vaxtla saat 18:00-da (Bakı vaxtı ilə saat 19:00) başlayacaq.


“WhatsApp” istifadəçiləri bu imkanlardan məhrum edildi - AranXəbər - Ən son region və Azərbaycan xəbərləri\n“WhatsApp” istifadəçiləri proqramın əvvəlki imkanlarının bəzilərindən məhrum edib.\nAranxeber Modern.az-a istinadən xəbər verir ki, istifadəçilər proqramda onlayn olduqları zaman eləcə də bir-birlərinin son görünmə vaxtını görə bilməyəcəklər.\nBundan başqa yazışma zamanı qarşı tərəfin mesaj yazması ilə bağlı da xəbərdarlıq aradan qaldırılıb.\nBu gün Hikmət Hacıyevin ad günüdür-ARANXEBER\nBu gün Azərbaycan Prezidentinin köməkçisi, Prezident Administrasiyasının Xarici siyasət məsələləri şöbəsinin müdiri Hikmət Hacıyevin doğum günüdür. Hikmət Hacıyev 15 oktyabr 1979-cu ildə Gəncə şəhərində anadan olub. Gəncədəki 24 saylı orta məktəbi bitirib. Bakı Dövlət Universitetinin Beynəlxalq Münasibətlər və Beynəlxalq Hüquq fakültəsinin bakalavr və magistr pillələrində tam ali təhsil alıb. NATO-nun Müdafiə kolleci, Təhlükəsizlik məsələlərinin tədqiqi […]


Naftalan Reabilitasiya Mərkəzində müalicə alan qazilər sağlamlıqlarını bərpa edirlər - Xəbərlər - NAFTALAN ŞƏHƏR Icra Hakimiyyəti\nNaftalan Reabilitasiya Mərkəzində müalicə alan qazilər sağlamlıqlarını bərpa edirlər\n25 çarpayılıq Naftalan Reabilitasiya Mərkəzində Vətən müharibəsi dövründə 80-dən çox müharibə iştirakçısına həm tibbi reabilitasiya, həm də psixoloji yardım göstərilib.\nNaftalan Reabilitasiya Mərkəzində müharibədən sonra qazi və şəhid ailələri, müharibədən əziyyət çəkən uşaqlar, o cümlədən Naftalan sakinləri üçün tibbi reabilitasiya və psixoloji yardım xidmətləri həm stasionar, həm də ambulator şəraitdə təşkil olunub. Ümumiyyətlə müharibədən sonrakı dövrdə Mərkəzə müraciət edən 10 qazi burada öz sağlamlığını bərpa edib. Hazırda pandemiya səbəbindən ölkəmizdə tətbiq edilən xüsusi karantin rejimi qaydalarına uyğun olaraq Mərkəzə xəstə qəbulu məhdud sayda – hər dəfə 12-13 nəfər olmaqla qəbul olunur.\nMərkəzdə xidmət göstərən peşəkar həkimlərin nəzarəti altında effektli müalicə almaq və sağlamlığı bərpa etmək mümkündür. Bunun üçün Mərkəz tibb texnologiyasının ən son nailiyyətləri hesab olunan cihaz və avadanlıqlarla təchiz edilib.\nNaftalan Reabilitasiya Mərkəzində xəstələr üçün dünyada unikal müalicə vasitəsi hesab olunan Naftalan nefti vannasının qəbulu da mümkündür. Lakin Naftalan nefti vannası ağır prosedur hesab olunduğuna görə xəstələr əvvəlcədən müvafiq tibbi müayinədən keçirilirlər. Yoxlama zamanı səhhətində əks göstəriş qeydə alınmayan pasiyentlərə Naftalan nefti vannası tətbiq edilir.\nNaftalan Reabilitasiya Mərkəzi öz fəaliyyətini müasir tələblər səviyyəsində qurduğuna görə buraya müraciət edən hər bir xəstənin səhhətində müsbət nəticə qeydə alınır. Mərkəzə göndəriş alan və yaxud müraciət edən əlillərə əsasən dərman müalicəsi deyil, reabilitasiya, yəni funksiyanın bərpa edilməsi xidmətləri göstərilir. Mərkəzdə dayaq-hərəkət, sümük, oynaq, əzələ sistemi, iflic və sinir xəstələrinin reabilitasiyası da uğurla həyata keçirilir.\nÜmumiyyətlə Naftalan Reabilitasiya Mərkəzi əlilliyi təsdiqlənmiş və müalicəsi burada mümkün olan hər bir vətəndaşa ildə iki dəfə tibbi reabilitasiya və psixoloji yardım göstərir.


Kanada üçün vizasız ölkələr - ALinks\nİyul 2, 2021 Maitri Jha Kanada, səyahət, Viza\nKanadalılar vizasız neçə ölkəyə səfər edə bilərlər?\nKanada pasportu varsa özünüzü şanslı hesab edin! Viza olmadan, ziyarət edə bilərsiniz 140 ölkəyə.\nPasport dünyada ən çox istifadə olunan şəxsiyyət vəsiqəsidir və digər millətlərə səyahət etməyinizə imkan verir. Kanada pasportu dünyanın ən güclü pasportları arasında doqquzuncu seçildi! Bu o deməkdir ki, sahibinin vizaya ehtiyac olmadan geniş ölkələrə səyahət etmək sərbəstdir.\nKanada pasportu sahibləri dünyanın 183 ölkəsindən 195 ölkəyə vizasız səyahət edə bilərlər. Kanada pasportunun hansı ölkələri ziyarət etməyə icazə verdiyini yoxlayın.\nKanadalılar üçün viza tələb etməyən 140 ölkə var.\nKanada pasportu varsa özünüzü şanslı hesab edin! Viza olmadan 140 ölkəyə qədər ziyarət edə bilərsiniz. Yəni, böyük ehtimalla yalnız pasportunuzu göstərəcəksiniz.\nVizaya ehtiyac olmadan hansı ölkələri ziyarət edə biləcəyinizi yoxlayın:\nAlbaniyada 90 günə qədər\nAmerika Samoasına səyahətinizdən ən azı 48 saat əvvəl giriş icazəsindən imtina proqramına (EPWP) onlayn müraciət etməlisiniz.\nAndorra - 90 günədək müddətə.\nAnguilla - bir aya qədər müddətə\nAntigua və Barbuda'da 6 aya qədər\nArgentinada 90 günə qədər\nAruba - 30 günədək müddətə\nAvstraliyada 90 gündür, lakin əvvəlcə Avstraliya Elektron Səyahət Təşkilatı (ETA) üçün müraciət etməlisiniz.\nAvstriyada 90 gün\nBaham adalarında 8 ay\nBarbadosda 6 ay\nBelarusiya - 30 gün, ancaq Minsk Beynəlxalq Hava Limanına uçub-çıxarkən.\n90 gün Belçikada\nBoliviyada 90 günə qədər\nBonaire, St. Eustatius və Saba'da 3 aya qədər\nBosniya və Herseqovina - istənilən altı aylıq dövrdə 90 gün\nBotsvana - 90 günədək müddətə\nBraziliyada 90 günə qədər\nBirləşmiş Krallığın Virgin Adaları\nBruneydə 14 gün\nBolqarıstan - istənilən 90 aylıq dövrdə maksimum 6 gündür\nCape Verde Adaları - 30 günə qədər; Bununla birlikdə, yola çıxmadan ən azı beş gün əvvəl onlayn səyahət edənlərin Səmərəli Avtomatik və Təhlükəsiz Giriş (EASE) saytı vasitəsilə qeydiyyatdan keçməlisiniz.\nKayman Adalarında 6 aya qədər\n90 günə qədər Çili\n90 günə qədər Kolumbiya\nCook adaları 31 günə qədər\nKosta Rika 90 günə qədər\nXorvatiya 90 günə qədər\n3 aya qədər Curacao\nKipr 90 günə qədər\nÇex Respublikası 90 günə qədər\nDanimarka 90 günə qədər\n6 aya qədər Dominika\nDominik Respublikası 6 aya qədər\nEkvador 90 günə qədər\n3 aya qədər El Salvador\nEstoniya - 90 günə qədər\nEswatini (Svazilend) - 30 günə qədər\nFolkland Adaları - 4 həftəyə qədər və gəlişinizdə Ziyarətçi İzni alacaqsınız.\nFarer adaları - 90 günə qədər\nFici - 4 aya qədər\nFinlandiya - 90 günə qədər\nFransa - 90 günə qədər\nFransız Qvianası - 90 günə qədər\nFransız Polinezyası - 90 günə qədər\nFransız Qərbi Hindistanı - 90 günə qədər\nQambiya - 90 günə qədər\nGürcüstan - 360 gün\nAlmaniya - 90 günə qədər\nYunanıstan - 90 günə qədər\nQrenlandiya - 90 günə qədər\nQrenada - 3 aya qədər\nQvatemala - 90 günə qədər\nQayana - 3 aya qədər\nHaiti - 3 aya qədər\nHonduras - 3 aya qədər\nHong Kong - 3 aya qədər\nMacarıstan - 90 günə qədər\nİslandiya - 90 günə qədər\nİndoneziya - 30 günə qədər\nİrlandiya - 90 günə qədər\nİsrail - 3 aya qədər\nİtaliya - 90 günə qədər\nYamayka - 90 günə qədər\nYaponiya - 90 günə qədər\nQazaxıstan - 30 günə qədər\nKiribati - 30 günə qədər\nKosovo - 90 günə qədər\nQırğızıstan - 60 günə qədər\nLatviya - 90 günə qədər\nLixtenşteyn - 90 günə qədər\nLitva - 90 günə qədər\nLüksemburq - 90 günə qədər\nMakao - 30 günə qədər\nMalayziya - 3 aya qədər\nMalta - 90 günə qədər\nMauritius - 90 günə qədər\nMeksika - 180 günə qədər\nMikroneziya - 30 günə qədər\nMoldova - 90 günə qədər\nMonako - 90 günə qədər\nMonqolustan - 30 günə qədər\nÇernoqoriya - 90 günə qədər\nMontserrat - 6 aya qədər\nMərakeş - 3 aya qədər\nNamibiya - 3 aya qədər\nHollandiya - 90 günə qədər\nYeni Zelandiya - 90 günə qədər və səyahət etməzdən əvvəl NZ Elektron Səyahət Təşkilatı (ETA) üçün müraciət etməlisiniz.\nNikaraqua - 90 günə qədər\nNiue - 30 günə qədər\nŞimali Makedoniya - 90 günə qədər\nNorveç - 90 günə qədər\nPanama - 180 günə qədər\nPeru - 90 günə qədər\nFilippinlər - 30 günə qədər\nPolşa - 90 günə qədər\nPortuqaliya - 90 günə qədər\nPorto Riko - 180 günə qədər\nQətər - 30 günə qədər\nReunion - 90 günə qədər\nRumıniya - 90 günə qədər\nSao Tome və Prinsip - 15 günə qədər\nSeneqal - 90 günə qədər\nSerbiya - 90 günə qədər\nSinqapur - 30 günə qədər\nSlovakiya - 90 günə qədər\nSloveniya - 90 günə qədər\nCənubi Afrika - 90 günə qədər\nCənubi Koreya - 6 aya qədər\nİspaniya - 90 günə qədər\nŞri Lanka - 30 günə qədər və səyahət etmədən əvvəl Şri Lanka Elektron Səyahət Təşkilatı (ETA) üçün müraciət etməlisiniz.\nSt. Kitts və Nevis - 6 aya qədər\nSt Lucia - 6 həftəyə qədər\nSt. Maarten - 3 aya qədər\nSt. Vincent və Grenadines - 6 aya qədər\nİsveç - 90 günə qədər\nİsveçrə - 90 günə qədər\nTayvan - 90 günə qədər\nTayland - 30 günə qədər\nTrinidad və Tobaqo - 90 günə qədər\nTunis - 4 aya qədər\nTürklər və Kaykos Adaları - 90 günə qədər\nUkrayna - 90 günə qədər\nBirləşmiş Krallıq - 6 aya qədər\nAmerika Birləşmiş Ştatları - 6 aya qədər\nUruqvay - 3 aya qədər\nABŞ Virgin Adaları - 6 aya qədər\nÖzbəkistan - 30 günə qədər\nVanuatu - 30 günə qədər\nKanadalılar hansı ölkələrdə vizasız işləyə bilər?\nKanada pasportu 30-dan çox ölkədə iş vizası olmadan işləməyinizə icazə verdiyi üçün davamlı olaraq dünyanın ən yaxşı pasportlarından biridir.\nKanadalıların iş tətili edə biləcəyi bəzi ölkələr:\nKosta Rika Orta Amerikadakı bir ölkədir.\nÇex Respublikası Mərkəzi Avropadakı bir dövlətdir.\nYeni Zelandiya Sakit Okeanda bir ölkədir.\nSan Marino, Aralıq dənizində bir ölkədir.\nBöyük Britaniyanın Birləşmiş Krallığı


Azərbaycan - Avropa İttifaqı biznes forumu keçirilib\nAzərbaycan - Avropa İttifaqı biznes forumu keçirilib İqtisadiyyat\n5 İyun 2018 16:46\nİyunun 5-də Bakıda 4-cü Azərbaycan-Avropa İttifaqı (Aİ) biznes forumu keçirilib. İqtisadiyyat Nazirliyindən verilən məlumata görə, əvvəlki illərdə olduğu kimi, bu biznes foruma da maraq böyük olub. İqtisadiyyat Nazirliyinin, Avropa İttifaqının Azərbaycandakı Nümayəndəliyi və Alman-Azərbaycan Xarici Ticarət Palatasının birgə təşkilatçılığı ilə keçirilmiş tədbirdə rəsmi şəxslər, beynəlxalq təşkilatların, səfirliklərin, ticarət palatalarının nümayəndələri, eləcə də Azərbaycandan 300-dən çox, Avropa İttifaqına daxil olan ölkələrdən isə 100-dən artıq iş adamı iştirak edib. Ümumilikdə biznes foruma 800-ə yaxın iştirakçı qatılıb.\nAzərbaycan Avropa İttifaqının əsas enerji partnyorlarındandır. Bu yaxınlarda açılışı olmuş Cənub Qaz Dəhlizi layihəsi enerji sahəsində strateji əməkdaşlığımızın gözəl nümunələrindəndir. Yaxın vaxtlarda TANAP layihəsi də istifadəyə veriləcək və bu layhə Azərbaycan qazını birbaşa Avropaya çatdıracaq. Avropa İttifaqının 24 üzv ölkəsi ilə ikiqat vergitutmanın aradan qaldırılması, 17 üzv ölkə ilə sərmayələrin təşviqi və qarşılıqlı qorunması sazişləri, 9 üzv ölkə ilə Strateji Tərəfdaşlıq bəyannamələri imzalanıb, 16 üzv ölkə ilə 17 Hökumətlərarası Komissiya və İşçi Qrupu, İdarəetmə Komitəsi fəaliyyət göstərir. Azərbaycan Avropa İttifaqı ilə Tvinninq, TAİEX, SİGMA, Texniki Dəstək, Büdcəyə Dəstək alətləri çərçivəsində də əməkdaşlıq edir və bu alətlər çərçivəsində indiyədək Azərbaycana 600 mln. avroya yaxın dəstək göstərilib.\nR.Məmmədov qeyd edib ki, hazırda Azərbaycan iqtisadiyyatının dayanıqlı inkişafının təmin olunması məqsədilə iqtisadi islahatlar davam edir. Artıq Qida Təhlükəsizliyi, Kiçik və Orta Sahibkarlığın İnkişafı, Turizm, Antiinhisar və İstehlak Bazarına Nəzarət Dövlət agentlikləri, İpoteka və Kredit Zəmanət Fondu yaradılıb. Qarşıda duran əsas vəzifələrdən biri qeyri-neft sektorunun inkişafının sürətləndirilməsi, bu sahədə ixracın artırılması və ixracın diversifikasiyasıdir. Bu məqsədlə biznes mühitinin yaxşılaşdırılması, sahibkarlığın inkişafına dəstək göstərilməsi, tranzit imkanlarından səmərəli istifadəyə dair müxtəlif tədbirlər həyata keçirilir. Yoxlamaların dayandırılması 2021-ci ilə kimi uzadılıb, "Lisenziyalar və icazələr" portalı istifadəyə verilib. Hazırda qanunvericilik təkmilləşdirilir, inzibati proseduralar sadələşdirilir, elektron xidmətlərin tətbiq dairəsi genişləndirilir, vergi və gömrük sahəsində islahatlar aparılır. Bundan başqa, 5 sənaye parkı, 4 sənaye məhəlləsi yaradılıb. Artıq sənaye parklarına 2,5 mlrd. dollar investisiya yatırılıb, qarşıdakı illərdə isə sənaye parklarına investisiya qoyuluşunun artacağı gözlənilir. Sənaye parklarında 11 mindən çox yeni iş yeri yaradılıb. Tranzit potensialının realaşdırılması üçün 2017-ci ildə Bakı-Tbilisi-Qars dəmir yolu istifadəyə verilib, bu il Bakı Beynəlxalq Dəniz Ticarət Limanı Kompleksi açılıb. İxracın genişləndirilməsi üçün "Made in Azerbaijan" brendi təşviq olunur, ixracatçılar üçün 11 dövlət dəstəyi mexanizmi tətbiq olunur.\nAvropa İttifaqının Azərbaycandakı Nümayəndəliyinin rəhbəri, səfir Kestutis Jankausskas, Avropa Komissiyasının Şərq Qonşuluğu və Danışıqların Genişlənməsi üzrə Baş Direktoratın Şərq Qonşuluğu üzrə direktoru Lourens Meredit çıxış edərək əvvəlki Azərbaycan-Aİ biznes forumları ilə müqayisədə bu ilki foruma daha çox iştirakçının qatıldığını qeyd edib, Azərbaycan ilə Avropa İttifaqı arasında əlaqələr və əməkdaşlığın genişləndirilməsi imkanları barədə danışıblar. Lourens Meredit çıxışında vurğulayıb ki, Azərbaycan hökumətinin iqtisadiyyatın diversifikasiyası, qeyri-neft sektorunun inkişafı istiqmətində gördüyü işlər və iqtisadiyyatın müxtəlif sahələrində aparılan islahatlar təqdirəlayiqdir və Aİ tərəfindən yüksək qiymətləndirilir. Lourens Meredit bildirib ki, bu tədbirlər və aparılan islahatlar innovativ, rəqabətqabiliyyətli ixraca yönəlmiş, iqtisadiyyatın şaxələndirilməsini dəstəkləyən tədbirlərdir. Azərbaycanın "Doing Business" hesabatında da yüksək nəticələr göstərdiyini bildirən Lourens Meredit diqqətə çatdırıb ki, Aİ Azərbaycanın iqtisadiyyatının şaxələndirilməsi istiqamətində gördüyü işləri, Kiçik və Orta Sahibkarlığın İnkişafı Agentliyinin yaradılmasını, dövlət-özəl sektor əməkdaşlının genişlənməsini alqışlayır.\nSonra Alman-Azərbaycan Xarici Ticarət Palatasının şöbə müdiri Nigar Bayramlı Aİ-nin Azərbaycanın biznes mühitinə dair 2018-ci il üzrə hesabatını təqdim edib. Vergilər naziri Mikayıl Cabbarov, Dövlət Miqrasiya Xidmətinin rəisi Vüsal Hüseynov və Dövlət Gömrük Komitəsinin sədri Səfər Mehdiyev çıxışlarında hesabatda öz əksini tapmış məsələlərlə bağlı fikirlərini bölüşüb, həmçinin müvafiq sahələrdə həyata keçirilən islahatlar və görüləcək işlər barədə məlumat verib, islahatların davamlı olacağını vurğulayıblar. Azərbaycan-Avropa İttifaqı biznes forumu panel iclaslarla öz işini davam etdirib. Azərbaycanda həyata keçirilən iqtisadi islahatlara həsr olunmuş panel iclasda çıxış edən İqtisadiyyat nazirinin müavini Sevinc Həsənova, İqtisadi İslahatların Təhlili və Kommunikasiya Mərkəzinin icraçı direktoru Vüsal Qasımlı, Dünya Bankının Azərbaycan üzrə ölkə rəhbəri Naveed Hassan Naqvi, Avropa Komissiyasının Şərq Qonşuluğu və Danışıqların Genişlənməsi üzrə Baş Direktoratın Şərq Qonşuluğu üzrə direktoru Lourens Meredit, Britaniya Biznes Qrupunun sədri Con Paterson müvafiq olaraq Azərbaycan iqtisadiyyatına, ölkəmizdə aparılan islahatlara və onların nəticələrinə, həyata keçiriləcək tədbirlərə dair fikirlərini bildiriblər. Con Paterson qeyd edib ki, Azərbaycanda çoxlu sayda şirkətlər fəaliyyət göstərir və aparılan islahatlar onların səmərəli fəaliyyəti üçün əlverişli şərait yaradır. Britaniya Biznes Qrupunun sədri diqqətə çatdırıb ki, son illər ərzində Azərbaycanda aparılan iqtisadi islahatlar daha çox investoru ölkəyə cəlb edib. Lourens Meredit isə bildirib ki, Azərbaycanda Qida Təhlükəsizliyi və Kiçik və Orta Sahibkarlığın İnkişafı agentliklərinin yaradılması təqdirəlayiq haldır, "ASAN" xidmət mərkəzlərindən məmnunluq səviyyəsi yüksəkdir və insan kapitalının inkişafı istiqamətində çoxsaylı addımlar atılır.\nYunanıstan səfirliyinin idarə rəhbəri Vasilios Sitarasın, Nəqliyyat, Rabitə və Yüksək Texnologiyalar nazirinin müavini Elmir Vəlizadənin, İnformasiya Texnologiyalarının İnkişafı Dövlət Fondunun icraçı direktoru Azər Bayramovun və müvafiq sahədə fəaliyyət göstərən iş adamlarının çıxış etdiyi İKT və Elektron Ticarət panelində isə müvafiq sahənin inkişafı istiqamətində görülən işlər, əldə olunmuş nəticələr və perspektivlər diqqətə çatdırılıb. Azərbaycan-Aİ biznes forumu işgüzar dairələr arasında ikitərəfli görüşlərlə davam edib


İdman menecmenti və kommunikasiya - İXTİSAS.AZ - İxtisas seçimi bələdçisi\nİdman menecmenti və kommunikasiyası üzrə bakalavr proqramı öz karyerasını peşəkar kommunikasiya bacarıqları ilə idmanda inzabatçılıq, planlaşdırma, təşkiletmə və marketinq yönümlü peşələrə yiyələnmək istəyənlər üçün geniş imkanlar açır.\nAzərbaycan regionun aparıcı idman ölkəsi olaraq tanınır. Bundan irəli gələn tələblərə uyğun olaraq beynəlxalq idman sektorunda rəqabətə davamlı, səriştəli, peşəkar kadr hazırlığına təlabat var. Proqramın məzunları çoxsaylı dövlət və qeyri dövlət sektorunda fəaliyyət göstərən idman təşkilatlarında, eləcə də qeyri-idman sektorlarında sosial layihələrin həyata keçirilməsi sahəsində də hazırlıqlı kadr olaraq fəaliyyət göstərəcəklər.\nMüasir idman menecmenti və kommunikasiyasının yarandığı ölkə Böyük Britaniya hesab olunur. 18-ci əsrdə ingilis aristokratlarının idman klublarını yaratması və 19-cu əsrdə bu klubların daha da inkişaf edərək agendalar tərtib etmələri, ümumi oyun qaydalarını yaratması və s. ilə bu sahənin ilk təməlləri atılmışdır.Akademik proqram olaraq isə ilk dəfə 1957-ci ildə Ohayo Universitetində magistr proqramı kimi tədris edilməyə başlamışdır.\n➝ Cədvəllər tərtib etmək;\n➝ Müxtəlif media vasitələri ilə müştərilər cəlb etmək;\n➝ Danışıqlar aparılaraq müqavilələrin imzalanmas;\n➝ İctimaiyyətlə əlaqələrin qurulması və idman klublarının imiclərinin formalaşdırılması;\n➝ İdman yarışlarının, planlarının hazırlanması;\n➝ Maliyyə analizlərinin aparılması və s.\n➝ İdman və Gənclər Nazirliyi;\n➝ İdman federasiyaları;\n➝ Milli Olimpiya Komitəsi;\n➝ Özəl idman klublarında və s. işləmək mümkündür.\n➝ İqtisadi biliklər;\n➝ İdman sahəsinə maraq və fundamental biliklər;\n➝ Komanda ilə işləyə bilmək;\n➝ Analitik düşünmə;\n➝ İdarəetmə bacarıqları;\n➝ Zamandan düzgün istifadə edə bilmək və s.\nSon illər Azərbaycanın bir sıra beynəlxalq idman yarışlarına ev sahibliyi etməsi, bu ixtisasa böyük tələbatın yaranmasına gətirib çıxarmışdır və hazırda əmək bazarında ciddi kadr çatışmazlığı müşahidə edilməkdədir.Gələcək illərdə ixtisasa olan tələbatı isə öncədən təxmin etmək bir qədər çətindir, çünki bu birbaşa dövlətin bu sahədəki siyasətindən asılı olaraq dəyişə bilər.\nİxtisas sahiblərinin məvacibləri malik olduqları bilik və bacarıqlardan, tutduqları vəzifədən asılı olaraq 500-5000 AZN aralığında dəyişməkdədir.


Yollardakı "ölüm kabusu"...\nŞəmsəddin Əliyev: “Qəzaların artmasının kökündə sürücünün məsuliyyətsizliyi, insan amili və qanunun tələblərinə laqeyd münasibəti dayanır” Natiq Ələkbərli: “Yollarda qəzaların sayının artması sürücü kontingentinin cavanlaşması və qeyri-peşəkar olması ilə bağlıdır”\nAparılan geniş təbliğata, maarifləndirmə işlərinə rəğmən, ölkədə avtomobillərin qəza törətməsi halları əmməlli-başlı artıb. Bundan başqa bildiyimiz kimi, yol-hərəkət qaydalarını pozmağa görə tətbiq edilən cərimələr yüksəlib. Sürücülər indi əvvəlki illərlə müqayisədə sözügedən pozuntu hallarına görə daha çox cərimə ödəməli olur.\nEyni zamanda az qala hər gün elektron KİV-lərdə yol hərəkəti qaydalarına riayət etməyin vacib olduğu barədə məlumatlar verilir. Yəni bu sahədə təbliğat işləri də yetərincə aparılır. Amma nədənsə, atılan addımlara, aparılan təbliğata baxmayaraq, günü-gündən nəqliyyat sferasında qəzaların sayı artır.\nSürücülər əksər hallarda maşını nəzərdə tutulmuş həddən artıq sürətlə sürür. Belə ki, Bakı şəhəri daxilində avtomobillərin maksimum həddi saatda 60, bölgələrdə isə 90 kilometr nəzərdə tutulduğu halda, bir çox hallarda sürücülər bu həddi dəfələrlə keçirlər. Digər tərəfdən sürücülərin sərxoş halda sükan arxasına keçməsi halı da geniş vüsət alıb. Hansı ki, qəzaların baş verməsinin əksəriyyəti də məhz sürət həddini aşma və sərxoş halda idarə etmə nəticəsində yaranır.\nGörəsən, görülən müxtəlif tədbirlərə rəğmən yollarda qəzaların sayının kəskin artmasının səbəbləri nədir?\n"Polisə dəstək" İctimai Birliyinin sədri Şəmsəddin Əliyevin fikrincə, son günlər yol qəzalarının sayının artmasının kökündə sürücülərin insanlara və qanunun tələblərinə laqeyd münasibəti dayanır: "Sərnişin avtobusu sürücüsünün sərnişinə münasibətdə kobud davranışını görəndə onların insan taleyinə nə qədər laqeyd olduqlarını açıq-aydın görmək olar. Bu sürücülər sanki elə düşünür ki, avtobusda gedənlər insan deyil". Ş. Əliyev məsuliyyətsizlik amilini də qəzaların artmasının kökündə dayanan səbəblərdən biri sayır: "Elə avtobus sürücüləri var ki, sükan arxasına sürücülük vəsiqəsi olmadan əyləşir. Nədənsə sahibkarlar da bu amilə göz yumurlar. Elə qəza törədənlərin bir çoxu da sürücülük vəsiqəsi olmayanlardır. Digər tərəfdən sürücülərin məsuliyyətsiz davranmaları da qəzalara rəvac verir. İctimai rəydə belə bir fikir formalaşıb ki, yol qəzalarının sayının artması, sürücülərin bu özbaşınalığı onların məsuliyyətə cəlb olunmamasından irəli gəlir. Digər tərəfdən onlara görə marşrut sahiblərinin bəzi məmurların himayəsində olması da sürücüləri özbaşınalıqlara meylləndirir. Nəqliyyatın gur olduğu yerlərdə daha çox qəza vəziyyəti yaradanlar həqiqətən də sərnişin daşımaq funksiyasını icra edən avtobus sürücüləridir. Faktiki olaraq əsasən məhz avtobus sürücülərinin yol hərəkət qaydalarını tez-tez pozmaları, qəza vəziyyəti yaratmaları, işıqforlara məhəl qoymamaları sanki onların bir peşəsinə çevrilib. Belə halların artması onlara qarşı tətbiq olunan cəzaların daha sərt olmasını vacib edir. Tarix də göstərir ki, cəzaların sərt olması bir sıra cinayətlərin qarşısını almaqda öz pozitiv rolunu oynaya bilib. Yol hərəkəti qaydalarının tənzimlənməsi prosesində Azərbaycan ötən 20 il müddətində kifayət qədər qanunlar qəbul edib. Amma təəssüf ki, qanunların tələblərinin pozulması, laqeydlik kimi hallar hələ də mövcuddur. Ölkədə avtomobillərin sayı günü-gündən artdığı kimi, bədbəxt hadisələrin sayı da artmaqda davam edir. Belə kritik vəziyyət isə yol-hərəkəti sahəsində qaydaların daha da sərtləşdirilməsini tələb edir. Azərbaycan yeni yaranan dövlət olduğundan burada cəzaların sərt olması vacib amildir. Yalnız insanların düşüncə tərzini dəyişdirdikdən sonra yol-hərəkəti sahəsində də cəzaların yüngülləşdirilməsinə getmək olar. Ona görə də düşünürəm ki, sərxoşluğun dərəcəsindən asılı olaraq avtomobili idarə edən sürücü elə birinci dəfədən hökmən cinayət məsuliyyətinə cəlb olunmalıdır. Birinci dəfə sürət həddini aşmağa görə xəbərdarlıq alan sürücü bundan nəticə çıxarmayıb, anoloji halı təkrarlayırsa, ona münasibətdə də cinayət məsuliyyəti tətbiq oluna bilər. Bununla bir növ ortalığa cəza xofu çıxacaq və sürücülər cəzadan qaçmaq üçün daha məsuliyyətli olmağa məcbur olacaqlar".\nHəmsöhbətimizin fikrincə, sürücülər tərəfindən qəza hallarının çoxalmasında sərnişinlərin də günahı az deyil: "Avtobus sürücüləri bir çox hallarda Dövlət Yol Polisinin tələblərinə də tabe olmur. Onların həmin tələblərə tabe olmamasında ictimai qınağın olmaması da rol oynayır. Belə ki, bir çox hallarda sərnişin sürücü günahkar ola-ola, polis saxlayarkən sürücününün müdafiəsinə qalxır. Sərnişinin özü də çox hallarda sürücünün maşını düzgün idarə etməməsinə, sürətli sürməsinə göz yumur. Belə vəziyyət isə istər -istəməz sürücünü daha da məsuliyyətsiz edir".\nNəqliyyat İşçiləri İctimai Birliyinin rəhbəri Natiq Ələkbərli isə düşünür ki, yollarda qəzaların sayının artması əsasən sürücü kontingentinin cavanlaşması və qeyri-peşəkar olması ilə bağlıdır: "Sürücü kontingenti çox cavanlaşıb. Onların da böyük əksəriyyəti təcrübəsizdirlər. Məhz əksər hallarda elə gənc sürücülər avtobusda tək olmadıqlarını unudurlar. İkinci tərəfdən sərnişin daşımalarına baxmayaraq, gənc sürücülər riskə meyllidirlər. Ona görə də tez-tez sürət həddini aşırlar. Nəticədə də sonda ağır qəzalar baş verir. Əslində gənc sürücülərə ilk vaxtlar avtobuslar və digər avtomobillər etibar edilməməlidir. Onlar azı üç ay ərzində daha təcrübəli sürücünün yanında "stajirovka" keçməlidir. Yalnız bundan sonra onlara avtomobilləri etibar etmək olar".


Kişi qadını qucaqlayanda… – LUXLİFE.AZ\nKişi qadını qucaqlayanda…\nKişi qadını qucaqlayanda nələr baş verir? Hansı hisslər cilovundan çıxır, hansı emosiyalar yaranır?\n“LuxLife” xəbər verir ki, bu sualın cavabını məşhur yazıçı Devid Tumarison hər kəsin anlaya biləcəyi şəkildə yazıb:\n“Əgər kişi qadına arxadan yaxınlaşırsa, öz əlləri ilə dairəni qapayır. Onun dairəsi və özü. Bu zəriflik, hərarət, anlayış və müdafiə dairəsidir. O, həmin dairənin ən təhlükəsiz və isti yerinə qadınını gətirir. Bununla da qadına sübut edir ki, bütün kainatın mərkəzində məhz odur. Kişi qadını qucaqlayır və susur. Qadın da susur. Qadın onu qucaqlayan əllərdə isti, rahatladıcı bir elekrik duyur.\nKişi qadını qucaqlayanda, qadının sanki qanadları çıxır. Burada ona çox rahatdır. Özünü çox yaxşı hiss edir. Bu həzin dairədə sanki əriyir.\nO nə hiss edir? Həmin vaxt o kimdir? Qadın yoxsa, qız? Sevən yoxsa sevilən? Sakitlik… Güclü və eyni zamanda zərif qollar onun çiyini örtür… Bu zaman qadın tam təslim olur… Heç nəyi gizlədə bilmir. Kişi isı onu qucaqlayır… Hər cür təhlükədən qoruyur.\nSevdiyiniz qadını tez-tez qucaqlayın. Bunun yaratdığı emosiyaları, hisləri başqa heç nə əvəz edə bilməz. Bu sizin üçün də, qadınınız üçün də çox vacibdir”.


Lori Bristou: "Böyük Britaniya Azərbaycanın digər sahələrinə də sərmayə qoyuluşu məsələləri üzərində işləyir"\nLori Bristou: "Böyük Britaniya Azərbaycanın digər sahələrinə də sərmayə qoyuluşu məsələləri üzərində işləyir"\nSiyasət 17 Fevral 2006 16:45 (UTC+04:00)\nMilli Məclisin sədri Oqtay Əsədov fevralın 17-də Böyük Britaniyanın Azərbaycandakı səfiri Lori Bristounu qəbul edib. Bu barədə Trend ə Milli Məclisin mətbuat xidmətindən bildiriblər.\nSpiker Azərbaycanla Böyük Britaniya arasındakı dostluq əlaqələrinin tarixindən danışıb, ölkəmizin bu əlaqələrin inkişafında maraqlı olduğunu səfirin diqqətinə çatdırıb. Bildirib ki, Böyük Britaniya neft şirkətlərinin, nüfuzlu iş adamlarının Azərbaycan iqtisadiyyatına sərmayə qoyması, irimiqyaslı layihələrdə iştirakı rəsmi Bakı tərəfindən yüksək qiymətləndirilir.\nSpiker mayın 13-də parlamentə keçiriləcək təkrar seçkilərə hazırlıqdan danışıb, hakimiyyətin bu seçkilərin də tam azad və demokratik keçirilməsində maraqlı olduğunu bildirib, parlamentlərarası əlaqələrin inkişaf pespektivlərindən söz açıb.\nSəfir Lori Bristou öz növbəsində qeyd edib ki, Böyük Britaniya Azərbaycanla əlaqələrin inkişafında maraqlıdır. Böyük Britaniya iş adamlarının Azərbaycan iqtisadiyyatının müxtəlif sahələrinə külli-miqdarda sərmayə qoyması və digər sahələrə marağı artırması buna parlaq misaldır. Səfir prezident İlham Əliyevin 2004-cü ildə Böyük Britaniyaya səfərinə toxunaraq qeyd edib ki, səfərdə ikitərəfli əlaqələrin inkişafına dair əldə olunan razılaşmalar əlaqələrin inkişafında hüquqi baza yaradıb. Səfir onu da bildirib ki, Böyük Britaniya şirkətləri Azərbaycanın digər sahələrinə də sərmayə qoyuluşu məsələləri üzərində işləyir.


126649 | 2020-06-26 09:10:46\nTürk şairi Mithat Camal Kuntayın dediyi kimi, bayrağı şərəf-ləyaqət simvoluna çevirən, onu özündən bir hissə, namusun bilmənə səbəb onun təmsil etdiyi ölkə, dövlət uğrunda aparılan savaş, mübarizədir. O mübarizə ki, onun dalğalanması, görüntüsü ruhunda azacıq həssaslıq, sevgi olan şəxsdə qürur toxumlarını cücərdir. Öz uğurun kimi şərəf, ləyaqət hissinə boğulursan.\nBu qürur toxumunu cücərdən isə o bayrağın hər rəngi, hər sm üçün vətən oğullarının, qızlarının apardığı mübarizə, tökdüyü qanlar, axıtdığı tərdir.\nİstər Çar Rusiyasının müstəmələkə sistemindən çıxaraq əzablı yollarla addımlarkən, istərsə sovet işğalı dövründə ziyalıların beyindən-beyinə, ürəkdən ürəyə ötürülən üçrəngli bayraq Azərbaycan xalqının genetik yaddaşına, bir növ səcdəgahına çevrilib.\nİstər 1988-ci ildən başlayan xalq hərəkatı dövründə, istərsə müstəqillik illərinin ağrılı, əzablı, istərsə qürurlu günlərində qəlb köynəyimiz olub. Hər rəngi müqəddəsləşən bayraq damarımızda üçrəngli qana çevrilib.\nZamanın bayraqdarı: Lələtəpə\n2016-cı il aprel döyüşləri zamanı Lələtəpə yüksəkliyi bir təpə olmaqdan əlavə bir simvol idi. Xalqın məğlubluq simptomlarını üzərindən atdı, qırılmış qürurunu özünə qaytardı. Lələtəpə üzərində dalğalanan bayraqla daha da böyük anlam, simvolluq daşımağa başladı. O yüksəklik, Lələtəpə zamanın bayraqdarıdır.\nÖz bayraqdarlığı ilə şəhidliyin, mübarizliyin rəmzidir. O rəmz ki, vətən oğullarının qanını, vətən eşqini, alın tərini tərənnüm edir.\nCümhuriyyət dövründə erməni təsirləri, basqınları, mübahisəli ərazi problemləri ucbatından Naxçıvanda baş verən özbaşnalıqlar bayrağımızın orada dalğalanmasını gecikdirir və ya buna imkan vermirdi.\nTaleyin ironiyasına bax ki, xalq hərəkatından sonra bu bayraq ilk olaraq elə Naxçıvanda rəsmi olaraq dalğalandı. Bəlkə də tarixin haqlı, ədalətli qisası idi.\nAzərbaycan Xalq Cümhuriyyətinin 9 noyabr 1918-ci ildə qəbul etdiyi üçrəngli bayraq ikinci dəfə Naxçıvanda - 1990-cı il noyabrın 17-də ulu öndər Heydər Əliyevin təşəbbüsü ilə muxtar respublikanın Dövlət Bayrağı kimi qəbul olunub. Azərbaycan SSR-dəsə bu yalnız 1991-ci ilin 5 fevralından etibarən qüvvəyə mindi.\nTÜRKÜN BAYRAĞINI KÜLƏKDƏN ÖNCƏ\nŞərqdə ilk demokratik cümhuriyyəti quranlar, qadın azadlığı, insan haqları yolunda addımlarıyla bir karvan önündə gedən sarvan rolunu oynamış Azərbaycan qısqanılmalı deyil, qürur duyulası bir məbəd olmalıdır. Türk dünyasının zəfər çağlarının, dövlət uğurlarının tarixən yaşandığı bu torpaqlar.\nTürk dünyasının bir parçası, türk bayrağını ucaldığı Azərbaycan. Şair Sabir Yusifoğlunun söylədiyi kimi:\nTürkün bayrağını küləkdən öncə\nBaşların üstündə yellədən qandı.\nGünəşdən süzülən işıq selitək,\nDoğudan Batıya yol gedən qandı.\nDünyanın yolları alın yazımız,\nDünyanın hər günü bu qandan keçib.\nTürkün bayrağından keçən olmayıb,\nƏyilib altından yüz dövran keçib.\nSilməz yaddaşından batan qanları,\nZamanın hökmüylə barışan deyil.\nTamam bambaşqadı qan qrupumuz,\nHər axıb gedənlə qarışan deyil.\nİçimdə yalquzaq yanğısı ilə\nUlayan həsrətdən qaynayır qanım.\nAyı-ulduzuyla göz qamaşdıran\nGünəş parçasına oynayır qanım.\nŞəhidlərin qanıyla aydınlanan tarix\nHər nə qədər bayraqdakı qırmızı rəng - müasir cəmiyyət qurmaq, demokratiyanı inkişaf etdirmək, bir sözlə müasirləşməni, inkişafa istəyi ifadə etsə də xalq arasında qırmızı rəng şəhidlərin qanıdır deyə də simvolizə olunur. Qırmızı rəng üzərində aypara və ulduz. Gecə düşərkən şəhidlərin qanı üzərinə düşən aypara o qanı aydınladır, xalqa keçmişini, gəldiyi yolu parıldayan şəhid qanıyla xatırladır...\nBirlik, bütövlük rəmzi\nİstər Səfəvi dövlətini qurarkən talış, türk həmrəyliyi, istər müasir dövrdə Qarabağ savaşında qanların, tərlərin qarışması bu bayrağı bir bütünlük, bütövlük rəmzinə çevirir.\nLəzgisiylə, talışıyla, kürdüylə, avarıyla, yəhudisiylə və.s.i bu bayrağı bərabərlik, birlik, qardaşlıq simvoluna çevirir.\n26 iyun-Silahlı Qüvvələr Günü münasibətiylə hər birinizi təbrik edirəm.


İdiopatik trombositopenik purpura | Sağlamlıq Ən Böyük Xəzinəmizdir\n23 Sentyabr 2016\tDəri xəstəlikləri\n816 Oxumalar İdiopatik trombositopenik purpura.\nİdiopatik trombositotok purpuranın əsasında dalaqda makrofaqlar tərəfindən trombositlərin parçalanmasının artması durur ki, bunun da nəticəsində trombositlərin səthində dalaq limfoid toxuması tərəfindən sintezi güman edilən antitelin fiksə olnması hesabına trombositlərin yaşama müddəti kəskin azalır. Bu zaman normada 7-10 gün ərzində baş verəcək proses bir-neçə saatda baş verir. Bu zaman trombositlərin dağılmasına cavab olaraq sümük iliyində onun hasilatı kompensator olaraq bir-neçə dəfə olaraq yüksəlir.\nXəstəlik hemoragik sindromla müşahidə edilir. Bir qayda olaraq xəstəlik dalğavari keçir, sakit periodlar kəskinləşmələrlə əvəz olunur ki, bu zaman hemorragik sindrom residivləşir və ya artıb-azalır. İdiopatik trombositopenik purpura xəstələrdə aşağıdakı əlamətlərlə müşahidə olunur:\n– dəri hemorragiyaları\n– selikli qişalarda baş verən qanaxmalar\n– ineksiya yerlərində böyük qansızmalar\n– burun qanaxmaları\n– nadir hallarda qanhayxırma\n– düz bağırsaq qanaxması\n– limfaların böyüməsi\nXəstəliyə diaqnoz qanın analizlərinin nəticələrinə əsasən qoyulur. Müalicə splenomeqliyadan, hormonal müalicədən, trombositlərin normallaşdırılması istiqamətində aparılır. Xəstəliyin müalicəsi uzun müddət aparılır. Müalicə zamanı qanaxmaların dayandırılması əsas vəzifələrdən sayılır.\nantitelin düz bağırsaq qanaxması hematuriya hemoragik sindrom İdiopatik trombositopenik purpura splenomeqliya\t2016-09-23\nloading... Əvvəlki Doğuşdan sonra böyrək zədələnmələrinin müalicəsi\nSonrakı Xoşbəxt olmaq çətin deyil


Bakı Apelyasiya Məhkəməsində iş adamını öldürməkdə təqsirli bilinən deputatlığa keçmiş namizəd Nadir Orucovun apelyasiya şikayəti üzrə məhkəmə prosesi keçirilib.\nHakim Rizvan Səfərovun sədrliyi ilə keçirilən prosesdə Nadir Orucovun işinə yenidən baxılıb. Prosesdə Nadir Orucovun vəkili vəsatətlə çıxış edib.\nVəkil ilkin ifadələrinin düzgün olmadığını və ifadələrində olan imzaların yoxlanılması üçün xətt-şünaslıq ekspertizasının təyin edilməsini istəyib.\nHəmçinin Nadir Orucovun sağlıq durumu ilə bağlı da vəsatət verilib. Nadir Orucovda ürəyin işemik xəstəliyi, postinfarkt kardioskleroz; hipertoniya xətəliyi, şəkərli diabet, insulindən asılı forma xəstəliklərinin olmasını müəyyən edilməsi üçün vəsatət verilib.\nMəhkəmə hər iki vəsatəti təmin edib və iş üzrə ekspertiza təyin edilib. Bu səbəbdən məhkəmə iclası qeyri müəyyən vaxtadək təxirə salınıb.\nQeyd edək ki, ötən il Nadir Orucovun apelyasiya şikayətinə Bakı Apelyasiya Məhkəməsində, hakim Faiq Qasımovun sədrliyi ilə baxılıb. Həmin prosesdə Nadir Orucovun ilkin ifadələrinin düzgün olmadığı və ifadələrində olan imzaların yoxlanılması üçün xətt-şünaslıq ekspertizasının təyin edilib.\nHəmin vaxt Nadir Orucovun barəsində ekspertiza rəyi açıqlanmışdı. Həmin rəydən məlum olub ki, Nadir Orucovda ürəyin işemik xəstəliyi, postinfarkt kardioskleroz; hipertoniya xətəliyi, şəkərli diabet, insulindən asılı forma xəstəlikləri müəyyən olunub.\nHakim Faiq Qasımovun sədrliyi ilə keçirilən prosesdə Nadir Orucovun apelyasiya şikayəti təmin edilib və onun barəsində olan hökm ləğv edilib. Yeni hökmə əsasən Nadir Orucovun barəsində 10 il müddətində azadlıqdan məhrum etmə cəzası saxlanılıb.\nHəmin qərardan Ali Məhkəməyə kasasiya şikayəti verib. Onun kasasiya şikayətinə Ali Məhkəmədə baxan hakimlər qərarı ləğv edib və işin yenidən apelyasiya instansiyasında baxılması barədə qərar qəbul edib.


“Zəncaninin edamı təxirə salınmalıdır”\n“Zəncaninin edamı təxirə salınmalıdır” Güney Azərbaycan\n7 Mart 2016 17:51\nİran parlamentinin deputatı Hüseyn Dehdəşti martın 6-da jurnalistlərə açıqlamasında tanınmış milyarder Babək Zəncaninin işindən və ona çıxarılan ölüm hökmündən danışıb.\nBabək Zəncaninin işinin araşdırılması komitəsinin rəisi, Hüseyn Dehdəşti bildirib ki, Zəncani neft satışından əldə edilən pulları mənimsəməkdə tək olmayıb və bu işdə keçmiş hökumətdə yüksək nüfuza sahib olan bəzi rəsmilərin də əli olub: "Onlar, beytülmalı birlikdə mənimsəyiblər. Elə buna görə də hesab edirəm ki, Babək Zəncaninin edamı, keçmiş hökumətdə bu mənimsəmədə rolu olan pərdəarxası nüfuzlu şəxsləri unutduracaq və onlara qanun cəngindən yaxa qurtarmasına yardım edəcək.\nBabək Zəncaninin işində əksini tapan bu böyük maliyyə fəsadın ortaya çıxmasında həmin nüfuz və qüdrət sahibi olan bəzi şəxslərin əli olub və hər şey onların planı əsasında baş verib. Məhz buna görə də düşünürəm ki, İran Məhkəmə Sistemi, Babək Zəncaninin edamını, pərdəaraxası həmin şəxslərin kimliyini etiraf edib onları ifşa etməsinə qədər təxirə salmalıdır". İran Məhkəmə Sisteminin sözçüsü, Qulamhüseyn Möhsüni Ejei martın 6-da jurnalistlərə açıqlamasında, dövlət əmlakını mənimsəməkdə günahlandırılaraq iki il əvvəl həbs edilən tanınmış milyarder Babək Zəncaninin edama məhkum edildiyini açıqlayıb.\nQeyd edək ki, Babək Zəncani, keçmiş prezident Mahmud Əhmədinejadın prezidentliyi dövründə İrana qarşı tətbiq edilən beynəlxalq sanksiyalar zamanı, ölkə neftini gizli yollarla xarici bazarlara çıxarmaq məqsədilə işə cəlb edilib. Zəncani, İranın keçmiş ETTELAAT və iqtisadiyyat nazirlərinin, eləcə də İran Mərkəzi Bankı rəisinin tapşırığı ilə neftin ucuz qiymətə satışını bir başa üzərinə götürərək, satılan neftin pulunun böyük bir hissəsini xarici banklardakı şəxsi hesablarına yatırıb.\nBununla da Zəncani qısa müddət ərzində böyük bir milyarderə çevrilərək İranda və xarici ölkələrdə 67 iri şirkətin, onlarla təyyarə və bankın və onlarla digər obyektin sahibi olub. O, satdığı neftdən hökumətin payını ödədiyini bildirsə də, İran rejimi onu neft pullarını mənimsəməkdə günahlandırır və həmin pulların qaytarılmasını tələb edir.\nBəzi təhlilçilərin fikrincə, Babək Zəncani, mənimsədiyi pulların hamısını özünə götürməyib və o, həmin pulları hakimiyyətdəki bəzi yüksək rütbəli şəxslər və siyasi cərəyanlar arasında paylayıb. Məhkəmə prosesində neft satışından əldə edilən pulların kimlər arasında paylandığı barədə əlində çoxlu sənədin olduğunu bildirən Zəncani, həmin şəxslərin adlarını açıqlamayıb.


11 Noyabr 2021, 12:00\nBakı Hərbi Məhkəməsində ləğv edilmiş Milli Təhlükəsizlik Nazirliyinin (MTN) İstintaq Baş İdarəsinin sabiq rəisi Mövlam Şixəliyev və digərilərinin cinayət işi üzrə məhkəmə prosesi davam edir. Hakim Elbəy Allahverdiyevin sədrliyi ilə keşçən prosesdə müttəhimlər kürsüsünə Mövlam Şıxəliyevlə yanaşı MTN-in şöbə rəisi vəzifəsində işləmiş Vüsal Ələkbərov, İbtidai istintaq idarəsinin rəis müavini olmuş Yasin Məmmədov və şöbə rəisinin müavini postunu tutmuş Sahib Ələkbərov çıxarılıblar.\nCriminal.az-ın məlumatına görə, azadlıqda olan təqsirləndirilənlər zərərçəkənlərə təzyiq edir Sonuncu prosesdən öncə zərərçəkənlərdən Hüseyn Səfərov mətbuat nümayəndələrinə deyib ki, təqsirləndirilən şəxslərdən Yasin Məmmədov onlara məhkəmə binası önündə təzyiq edir: "Yasin Məmmədov məhkəmədə Mövlam Şıxəliyevi müdafiə edən çıxışlar edir. Məhkəmə binası qarşısında isə bizə təsirlər edir. "Bunu demə, onu demə” deyir.\nVüsal Ələkbərov bizə burada deyir ki, mənə heç nə edə bilməyəcəksiz, mən cəzamı çəkmişəm. Məndən pul alıblar. İndi də deyirlər ki, o pulu sən zərərçəkənlərə ödəmisən. Əgər mən pulu zərərçəkənlərə ödəmişəmsə, gəl göstər”.\nBu gün Vüsal Ələkbərovun azadlıqda olması böyük təhlükədir\nZərərçəkən deyib ki, Mövlam Şıxəliyev vəzifədə olarkən, 10-12 dəfə onun kabinetində olub: "Kabinetində olduğum müddətdə həmişə pul söhbəti gedib. Mənə deyib ki, bu qədər pul verməlisən. Əvvəl 3 milyon dollardan başladılar. Sonra 2 milyon dollara düşdülər. 2 milyon dolları da aldılar. Aldılar ki, banka pul qoymusan, puldan əl çəkməlisən. Guya həmin pullar "Texnikabank”da balansda olmayıb. Sonra da məni çağırıb deyirdilər ki, get balansda olmayan pulları ödə. Gəlib deyirdilər ki, get adamları tap, gəlsinlər. Pulları bankdan alıb 50-50-yə bölək. İndi də bizə təzyiq edirlər. Deyirlər ki, bizə heç nə edə bilməyəcəksiz. Mənə deyirlər ki, o vaxt verdiyin pul rüşvət sayılır, rüşvət də geri qayıtmır. Mən də deyirəm ki, həmin sözü gəlin məhkəmədə deyin. Boynunuza alırsınız ki, məndə o pulu almısız. Nə adla almısız məsələnin mahiyyətini dəyişmir. Çöldə bunu etiraf edirlər. Gətirib pulumuzu versinlər. Bu gün Vüsal Ələkbərovun azadlıqda olması böyük təhlükədir. Mən bəzi faktları açıqlayacağam. Onun çöldə qalması böyük təhlükədir”.


Mən əsir ellərin şairiyəm - Həbib Sahir - 3-cü yazı Güney Azərbaycan\n6 İyul 13:20\n«Gülmə!» şeirindəki bu küskünlük, ümidsizlik, çətinlik və səfalət, yoxsulluq içində keçən ağır həyatdan doğan ruh düşkünlüyü, dünyanı tərk etmək - ölüm arzusu «Son söz» şeirində daha da qabarıqlaşır:\nQoy göy altında yatım, bir dərədə dağa yaxın!..\nİlk baxışdan şairin bədbinliyi, kədəri fərdi, subyektiv təsir bağışlayır. Lakin digər əsərlərinə nəzər saldıqda bu kədərin fərdilikdən çıxdığının və ümumən, onu yetirən xalqın, başı müsibətlər, bəlalar çəkmiş millətinin dərdi, kədəri olduğu dərk edilir. Və incə duyğulu, həssas ürəkli şair ilk dövr yaradıcılığında aydın şəkildə görünən xəyal dünyasında, bədbin, pessimist hisslərin təsir dairəsində uzun zaman qalmır, ictimai romantizmə yönəlir, düşüncələrində, həyata baxışında təbəddülat yaranır və real aləmə, gerçək dünyaya qayıdır. «Kövşən» kitabına yazdığı etirafda bu qayıdışı səmimi dillə ifadə edir. «Bir tərəfdə təsəvvüfün rəmzli dünyası, bir tərəfdə isə günəşlə parlayan real aləm gördüm. Atımı işığa sürdüm. Mahnı söylədim. Şeir yazdım. Yazdım-pozdum. Yadlar məni dandılar. Ellər məni andılar, Alqışladılar. Mən yolumu tapmışam! İşıqlı aləm ordadır. Şən günlər, azad illər ordadır. Dünya belə olmalıdır». Dünyanın, əsl həyatın onu yetirən xalqın, elin-obanın qoynunda, şad günündə onunla bir sevinib, kədərli vaxtlarında da bir qəmlənməkdə olduğunu dərk edir. Artıq Sahir xəyalında canlandırdığını deyil, görüb müşahidə etdiklərini, real həyatı bədii boyalarla əks etdirməyə başlayır, gerçək həyat hadisələrini, tarixi keçmişi şeirə, poeziyaya gətirir, xalqın dərdlərini söyləyən dilinə çevrilir:\nBir şox şeylər görüb qandı.\n-deyir və yeni həvəslə «qandıqlarını» vəsf etməyə girişir. «Dədə Qorqud» dastanında Buğac boyunu nəzmə çəkir, Məşrutə inqilabına, Xiyabani hərəkatına, 21 Azər nehzətinə poetik münasibətini bildirir. Onun romantik bir dillə təsvir etdiyi varlıq yaşayan, eşidilən və duyulan obrazlara çevrilir və yaddaşlarda qalır. «Biri şiə, biri sünni, Belə millət, sənə zillət»- deyərək xalqın arasında dini məzhəb ayrı-seçkiliyi salan simasız din xadimlərini, səbəbkarları lənətləyir. Sahiri ən çox sevindirən, ruhunu qanadlandıran, yaşamaq, yazıb-yaratmaq həvəsini gücləndirən, ilhamına qol-qanad verən 21 Azər hərəkatının qələbə çalması, Güney Azərbaycanda Xalq Demokrat Firqəsinin qələbəsi və S.C.Pişəvərinin Milli hökumətin başına gəlməsi, Vətənin səmasında azadlıq günəşinin parlaması olub:\nDünyamız bir də bu aləmdə xəzan görməyəcək...\nLakin azadlıq günəşinin üzərini qara buludlar çox tez alır. Azadlıq günəşi qan dənizində boğulur. Yenə zindanların dəmir barmaqlıqları xalq fədailərini üzünə aşılır, təqiblər, sürgünlər, ölümlər başlanır. Şahın quldur dəstələri xalqın yurd-yuvasını dağıdır, azadlıq nəğməsi oxuyan ağızlara qıfıl vurulur, el-oba¬nın azadlığı çalınır, dili yasaq edilir, milli qüruru tapdalanır. Sahiri inqilabın qələbəsi nə qədər sevindirmişdisə, məğlub edilməsi bir o qədər sarsıtdı. Bədbəxtliyə düçar edilmiş ellərin dərdinə «Vətən matəmində» şeiri ilə ağı dedi. «Söylə, tanrı» şeirində Ulu tanrıya üz tutub viran edilmiş yurdların, günahsız axıdılan qanların, el içinə salınan ayrılıq, aclıq, nifağın səbəblərini sorur, vətəndaş yanğısı, kədəri və narahatçılığı ilə baharın bir də ellərin üzünə nə zaman güləcəyini bilmək istəyir və ən azından buna ümid edir:\n«Sürgün» poemasında, “Firidun İbrahimiyə”, “Basqın”, «Kənd mahnıları», «Yurd mahnısı», «Atlıların», «Yoldan kənar», «Gecə keçmiş yarıdan», «Məndən salam deyin gözəl Təbrizə», «O taya», «Mahnı», «Haram olsun», “Sazaq əsdi”, “Bir toxucu qıza”, “Axşamçağıdır”, «Xəzanlar» kimi şeirlərində Vətən və xalqının pərişan, kədərli halını, dağılmış evlərin, söndürülmüş ocaqların nisgilini, düşmən atlarının tapdağından qaçıb can qurtarmış, qürbət ellərə pənah aparmış, sürgünə göndərilmiş insanların faciəsini yana-yana qələmə alır. Həbib Sahirin sərbəst, azad şeir üslubunda yazdığı «Xəzanlar» əsəri modern şeirin ən gözəl, mükəmməl, orijinal nümunəsi olmaqla, həm də sanki bir tarixdir, bir payızda qələbə çalıb növbəti payızda ağır məğlubiyyətə uğradılan bir elin romantik əsalətlə təsvir edilən tarixidir... Arzularının qanadlarında xoşbəxtliyə qovuşduğuna inanan, bu xoşbəxtliyin dadını heç bir il də dadmağa aman verilməyən, xəyanət burulğanında boğulmağa məhkum olunan, böyük, şərəfli tarix yaşayan bir xalqın qırılan inamlarının, ölən arzularının bu dərəcədə parlaq və aydın, kədər və hüznlə bədii poetik əksi ədəbiyyatda nadir hadisələrdəndir:\nƏn nəhayət, xülyaların havasından qanadlandıq...\nObrazlı şəkildə “Xəzan” adlandırılan payızın simasının, solan və ölən xəzan yarpaqlarının sözlə bir rəssam tək bu dərəcədə dəqiqliklə və təsirli lirik-poetik dillə sanki rəsmini çəkməsi də bənzərsizdir. «Xəzanlar» şeiri ilə tanış olan oxucu payızda xəzan dövrünü yaşayan yarpaqların sevda rəngini, həsrət rəngini, tutqun, tozlu, hətta qürbət rəngini belə yalnız onun görə bildiyini düşünür, yel əsərkən yarpaqların yağış tək yağdığını, ölgünləşdiyini, sanki bir mətnin nəqqaşına döndüklərini, lacivərdə, qızılı günəşin odlu şəfəqlərində min bir rəngə boyandığını o duyub, o görüb, o müşahidə edə, şair fəhmi ilə təhlilini verə bilər! Sahir üçün payız da, xəzan da qızılı rəngdə deyil, həsrət, qürbət rəngindədir, “yaslı”dı, “qəmlidi”, “qanlı payız”dı... Həm “Xəzan”, həm də digər lirik şeirlərində Sahirin bədii təsvir və ifadə vasitələrindən böyük ustalıqla, əsl sənətkar qüdrətilə istifadə edən, mükəmməl poetik fiqurlar yaradan, ana təbiətin gözəlliklərini məharətlə, həm də tamamilə yeni tərzdə poeziyaya gətirən yüksək bədii zövqə malik söz ustası olduğu yansyır.\nUstad şair mövcud şah rejiminə qarşı mübarizə aparmaqla yanaşı, geriliyə, mövhumat və xurafata, ehkamçılığa, dərvişsayağı yaşama qarşı da çıxış edərək Güney Azərbaycan türklərini azad, dövrlə, zamanla ayaqlaşan çağdaş bir millət olmağa, türrahata uymamağa çağırırdı. Ona görə də farsca yazan bir sıra Azərbaycan şairlərini kəskin tənqid edir, “Yada qul ol, dərdə alış, farsca danış... Əsirliyi, dərvişliyi təlqin elə uşaqlara, İnansınlar türrahata... deyərək onların qul psixologiyasına uyğunlaşmalarına etirazını bildirirdi. Həbib Sahir "Mən əsir ellərimin, ah şairiyəm" şeirində də təhsilli, savadlı Güney Azərbaycan ziyalısının uğradığı milli faciələrdən bəhs edir, Azərbaycan türklərinin acı qədərinə, alın yazısına etiraz bildirirdi. Kədərli şair azad elin şairi olmaq, heç bir basqı, təzliqlə üzləşmədən ana dilində azad, sərbəst yazıb-yaratmaq istəyirdi:\nMən əsir ellərimin, ah şairiyəm...\nSahirin mübarizəsinin əsas hədəfi Ana dilinin-Azərbaycan türkcəsinin üzərindən qadağanların götürülməsi, orta və ali məktəblərdə azad şəkildə tədrisi və inkişafı idi. «Dil günəşdir işıq saçır, Azadlığa qapı açır... Bizim türkü şirin dildir, xoş sədalı, zəngin dildir» - deyən Həbib Sahir üçün ana dili milli varlığın təsdiqidir, yad dil, özgə dil qulağa xoş gəlsə də, boyunduruqdur, boyunduruq isə xalqı gec-tez boğar, keçidlərdə pusqu qurmuş bir quldur kimi var-yoxunu soyar. Özgə dil xalqın başı üstündə sanki bir cəhənnəm kölgəsi, ölüm kabusudur, hər an boynunu üzməyə hazır durmuş cəllad qılıncıdır:\nAzərbaycan Milli Hökuməti devriləndən sonra şah rejiminə qulluq edən Azərbaycan türklərinin vəziyyətə uyğunlaşmaları ilə heç cür barışmayan şair “Xarabazar eylədi Od diyarını, əfsus, Quru və isti diyardan axıb gələn ordu. Elim əsir oldu, oymağım köçüb getdi və farslaşan ağalar satdılar gözəl yurdumu, - kimi fikirlərin geniş yer aldığı şeirlər yazaraq mövcud duruma qarşı kəskin etirazını bildirirdi. İlin dörd fəslinə həsr etdiyi «Yay», «Yaz», «Payız», «Qış» adlandırdığı şeirlərində də Sahirin ürək ağrısı ilə təsvir etdiyi Güney Azərbaycan kəndlilərinin acınacaqlı güzəranı, çətin həyat şəraiti dəyişmir. Əlinin zəhməti ilə becərdiyi məhsuldan kəndlinin özünə pay düşmür, bütünlüklə ərbabın, mülkədarın anbarına dolur. Qıtlıq hökm sürən qışın oğlan çağında da, payızda tarlalarda, bağ-bağçalarda məhsul aşıb-daşanda da kəndlinin süfrəsi boş, çörəyi yavandır. Nə qədər təp töküb, tarlalarda can çürüdüb məhsul becərsə də ərbaba, mülkədara borcunu verib qurtara bilmir, əksinə, ildən-ilə borc üstünə borc gəlir:\nVəziyyət nə qədər ağır, acınacaqlı olsa da, Sahir artıq bədbinliyə, pessimizmə qapılmır. Ürəyində xalqın, Vətənin gələcəyinin aydın, işıqlı olacağına bəslədiyi ümid sönmür. Düşünür ki, əgər xalqın igidləri hələ də yaşayırsa və bu igidlərin təpəri, qeyrəti, əli qələmli yazarı varsa, yurdumuz başqa oymaqların işində əriməyəcək, ana dilimiz assimlyasiyaya uğramayacaq. Həyatın yaxşılaşacağına ümid bəsləməyə dəyər, gec-tez azadlıq günəşi Vətən səmasında təkrar parlayacaqdır!


Şirkəti əlindən alınan iş adamından niyə əl çəkmirlər? - “İdeal fırtına” » Turaztv.az\nİ. İsmayılovun yaxınları “Press Klub”a bildirib ki, o, özünü təqsirli bilmir, susdurulmaq üçün sifarişlə cəzalandırıldığını düşünür. Səbəb isə “İdeal”ın əlindən alınması ilə bağlı həqiqətləri açıqlamasıdır:\n“Binəqədi rayon Məhkəməsində həbs qətimkan tədbiri seçilməsi üçün prokurorun təqdimatına baxılanda da o, etiraz edib. Bildirib ki, ittiham əsassızdır, qondarmadır, o, heç bir cinayət törətməyib. Onu cəzalandırmaq üçün bu cinayət işi sifarişlə hazırlanıb”.\n“İdeal” mağazalar şəbəkəsini 1999-cu ildə yaratdığını və 2011-ci ilə qədər onun tək sahibi olduğunu deyən sahibkarın sözlərinə görə, həmin ilin noyabrında ona şəriklik təklif olunub. Təklif isə hazırkı “Premium Bank” (O zaman “SilkWay Bank” adlanırdı) rəhbərliyində təmsil olunan şəxslərdən gəlib. Razılaşma ilə İsmayılov 100 faizlik payının 50 faizini AZAL rəhbərinin xanımı Zərifə Həmzəyevanın şirkəti olan “Gazelli”yə satıb. İş adamı iddia edir ki, şirkətdəki qalan 50 faizlik payını satması üçün 2015-ci ildən təzyiqlərlə üzləşib. Bu üzdən daha 25 faizi təhvil verməli olub. Qalan 25 faizə gəlincə, İ.İsmayılovun iddiasına görə, onu saxta ittihamla həbs edib, qalan payını da əlindən alıb buraxıblar:\n“Təsisçi kimi, razılığım və iştirakım olmadan şirkətə yeni direktor təyin olundu. Bundan sonra yeni direktor vasitəsilə saxta sənədlər və əsassız mülahizələrlə məndən prokurorluğa şikayət edildi. Guya şirkətin qanuni təmsilçisi olduğum dövrdə mənimsəmə halları baş verib. Şirkətimə tam sahib olmaq üçün “Gazelli”nin sahibləri mənə qarşı plan qurub, 7 iyun 2017-ci ildə heç bir rəsmi yoxlama sənədi olmadan, qanunsuz həbsimə nail oldular. Mənə qarşı daha bir təzyiq üsulu kimi, adıma saxta kredit müqaviləsi rəsmiləşdirdilər. Faktiki, bir manat da vermədikləri halda, mənə guya “Premium Bank”dan 5 milyon manat kredit verildiyi iddia olundu. O müqavilə də, mənim adımdan atılmış imza da saxta idi. 2017-ci ilin sentyabrında bankın Müşahidə Şurasının sədri Elçin Əhmədov vəkili ilə həbsxanaya gəldi, notarius dəvət elədilər. Mənə vəkilin adına etibarnamə imzalatdırdılar. Dedilər ki, “ya dediyimizi eləyəcəksən, ya da burada çürüyəcəksən, uşaqlarını düşün”. Həmin etibarnamə əsasında mənim 25 faizlik payımı da alqı-satqı yoluyla əlimdən aldılar. Dərhal ev dustaqlığına buraxıldım, ardınca cinayət işinə xitam verildi”.\nMəhkəmə Kürdəmirin icra başçısı barəsində qərar verdi


Çiçəklərin açması ilə gələn kabus – Yaz allergiyasının qarşısını necə almalı? « A24 Xeber\nÇiçəklərin açması ilə gələn kabus – Yaz allergiyasının qarşısını necə almalı?\n09 Mart 2017 - 16:14\nBaharın gəlişi ilə allergik xəstəliklər üçün yeni qapı açılır. Torpağın oyanması, ağacların çiçəklənməsi çoxları üçün xoş olsa da, yazın gəlişi allergiyadan əziyyət çəkənlərin kabusuna çevrilir.\nAllergiya orqanizmin ətraf mühitdəki bəzi faktorlara qarşı həddən artıq hissiyyatlı olmasıdır.\nDünyada hər 4 insandan birində allergik xəstəliklərə rast gəlinir. Bu cür xəstəliklər müxtəlif cürdür. İnsanların daha çox narahat olduğu allergiya isə yaz allergiyası adlanır. Bir çox xroniki xəstəliklərin arxasında allergiya dayanır. Əhali arasında daha geniş yayılmış bronxial astma birbaşa allergiya ilə əlaqələndirilir.\nYaz allergiyası nədir?\nYaz allergiyasına tibbi dildə “pollinoz” deyilir. “Polli” latın dilindən tərcümədə tozcuq mənasını verir. Yaz fəslində yaranan allergiyanın əsas səbəbi bitki və ağaclarda çiçəkləmə prosesinin başlanmasıdır. Adətən aprel ayında çiçəklənmə prosesi baş verir. Xəstəliyin pik nöqtəsi də bu aya düşür.\nPollinoz yay ayılarında-inciçiçəyinin, yovşanın, lavandanın və başqa bitkilərin çiçəklənməsi vaxtı da müşahidə edilə bilər.\nYaz allergiyasının əlamətləri\nYazın gəlməsi ilə birlikdə allergiyaya genetik olaraq məruz qalan orqanizmlərdə burun axıntısı, burun tutulması, gözlərdə yanma, sulanma, qulaqlarda qaşıntı, halsızlıq, üşümə və baş ağrısı olur. Bəzən bu hallar soyuqdəymə ilə qarşılaşdırılır. İmmunitetin zəifləməsiylə baş qaldıran xəstəliklər və allergik xəstəliklərin ağırlaşmasının qarşısını almaq üçün ilk növbədə həkimlərə müraciət etmək məsləhət görülür.\nHəkim-allerqoloq Ləman Cəfərova A24.Az-a açıqlamasında bildirdi ki, yaz allergiyasından əziyyət çəkənlər ilk növbədə yaz çiçəklərindən uzaq durmalıdır.\n“Xəstələr polenlərin tənəffüslə, dəri ilə təmasını önləmək üçün səhər saat 10-dan axsam 17-00-dək maksimal dərəcədə açıq havada olmamalıdırlar. Həmin vaxt ərzində tozcuqlar içəri daxil olmasın deyə evin pəncərələrini çox açıb havalandırmaq məsləhət görülmür. Evə gələndə üst paltarlar dərhal çıxarılmalı, yuyulmalıdır. Saçlarda, dəridə olan tozcuqları isə ancaq yuyunmaqla təmizləmək mümkündür”.\nHəkim-allerqoloq Ləman Cəfərova\nAllergik xəstəliklərin yaş həddi olmur. Hər yaşda bu bəlaya düçar olmaq mümkündür.\nYazın gəlməyinə ən çox uşaqlar sevinirlər. Günəşdə daha çox oynamaq, açıq havada daha çox vaxt keçirməyə can atırlar. Bəs uşaqlarda yaz allergiyasının simptomlarını necə aradan qaldırmaq olar?\nHəkim-allerqoloq qeyd edir ki, uşaqları da yaz allergiyasının ağır fəsadlarından qorunmaq üçün eyni qaydada, onlara səhər saat 10-17 arası bayırda vaxt keçirmək məsləhət görülmür.\nAllergik xəsətəliklərin qarşısını tamamilə almaq üçün tibbdə hər hansı bir vasitə yoxdur.\nL.Cəfərova bildirir ki, allergik xəstəliklərdə həkimlər kimyəvi tərkibli preparatlardan istifadə edir. “O da əmələ gəlməsin deyə yox, önləmək, şikayətlərin qarşısını almaq üçündür”.\nTəbii vasitələrdən istifadə etməklə allergik xəstəlikləri önləmək olarmı?\nHəkim-mütəxəssisin dediyinə görə, tibbi praktikada allergiyanın yaranmaması üçün təsdiqlənmiş elə bir vasitə yoxdur. “Müalicə sxemini qurarkən ilk növbədə şəxsin nəyə allergiyasının olduğunu müəyyən etmək lazımdır ki, həmin şeydən uzaqlaşsın. Simptomlar varsa, uzaqlaşdıra bilmiriksə, dərman preparatlarından istifadə edirik. Dünya təcrübəsində peyvəndlə müalicə üsulu var. Biz xəstələrə müəyyən dozada peyvənd vururuq ki, orqanizmdə allergenlərə qarşı müqavimət yaransın”.


Avropa İttifaqında “peyvənd sertifikatı” - Modern.Az Azərbaycan və dünya xəbərləri\n2 İyul 2021, 00:53 | DÜNYA\nAvropa İttifaqında “peyvənd sertifikatı”\nAvropa İttifaqı (Aİ) tərəfindən COVID-19 pandemiyası zamanı səyahətin asanlaşdırılması üçün hazırlanan “peyvənd sertifikatı”nın tətbiqi iyunun 1-dən qüvvəyə minib.\nModern.az “Anadolu” agentliyinə istinadla xəbər verir ki, Aİ sərhədləri daxilində səyahətlərdə istifadə ediləcək peyvənd sertifikatı müraciəti rəsmi olaraq fəaliyyətə başlayıb.\nPulsuz “Aİ Rəqəmsal COVID Sertifikatı” kağız formasında və ya rəqəmsal formada hazırlanır.\nAyrı-seçkiliyin qarşısını almaq üçün peyvənd edilməyən insanlar da sertifikata sahib ola bilərlər.\nPeyvənd sertifikatı şəxsin COVID-19 peyvəndi vurdurub-vurdurmamasını, varsa, harada və hansı peyvəndin vurulmasını, xəstəliyi keçirmiş şəxslərin sağaldığını göstərən sənədin və testin mənfi nəticəsini göstərən məlumatları əks etdirir.\nCOVID-19 testlərinin PCR növləri səyahətdən 72 saat əvvəl verilib sertifikatda müəyyənləşdirilir.\nSürətli antigen testləri 48 saata qədər əvvəl edilə bilsə də, hər bir ölkə bu testin tanınmasına özü qərar verir.\nAİ-də sertifikatla təsdiqlənmiş COVID-19 peyvəndlərindən “Pfizer”, “Moderna”, “AstraZeneca” və “Johnson and Johnson” qəbul edən və son dozadan 2 həftə keçən insanlara əlavə test və ya karantin kimi məhdudiyyət tətbiq edilmir.\nSertifikat Aİ vətəndaşlarına, milliyyətindən asılı olmayaraq ailələrinə, habelə Aİ vətəndaşı olmayan amma Aİ-də yaşayan şəxslərə və digər Aİ ölkələrinə səyahət etmək hüququ olan qonaqlara verilir.\nPeyvənd sertifikatı, bütün Aİ ölkələri ilə birlikdə İslandiya, Lixtenşteyn, Norveç və İsveçrədə də etibarlıdır.\nSertifikat üzv ölkələrin dilləri ilə birlikdə ingilis dilində hazırlanır.\nHələlik 12 ay müddətində qüvvədə olan sertifikat səyahətlər zamanı yoxlanılır.\nXarici ölkələrlə Aİ sertifikatının qarşılıqlı tanınması üçün danışıqlar aparılır.\nQeyd edək ki, Avropa İttifaqı iyunun 1-dən Azərbaycandan səyahətlərə icazə verib.


1 həftəyə 3 kiloqram arıqladan detoks » Qadin.Net ~ İlk milli qadın portalı\n1 həftəyə 3 kiloqram arıqladan detoks:\n1 yemək qaşığı mixək\n1 yemək qaşığı zəncəfil kökü\n2 su stəkanı içmə suyu\nZəncəfili kökü ilə çubuq darçını, mixəyi çaydanın içinə qoyun. Sonra 2 su stəkanı içmə suyu əlavə edib dəmlənməsini gözləyin. Dəmlənən qarışımı hər səhər və axşam yeməklərindən 30 dəqiqə əvvəl için.\nMetabolizmanı hərəkətləndirən və açlıq hiss etdirməyən bu çayı içdikdən sonra zərərli qidalanma vərdişlərindən uzaq olmalısınız.\n- Su ilə qəbul edildikdə ağız və diş sağlamlığını qorumağa kömək edir.\n- Stressi azaldır.\n- Ağız qoxusunun qarşısını alır.\n- Mikroblarla mübarizə apardığı üçün boğaz infeksiyaları üçün təbii dərmandır.\n- Qaz yaranmasını qarşısını alır və şişliyi azaldır.


Paşinyanın Qarabağda yeni ümidi / İstipress\nPaşinyanın Qarabağda yeni ümidi\n29 İyul, 2019 11:45 | Siyasət | Baxış sayı: 153\nErməni nazir yeni pullara ümid edir\nErmənistan milli təhlükəsizliyi üçün yeni strategiya hazırlamağa başlayıb. Bu barədə Rusiya mətbuatı yazır. İnqilab hökumətinin səs-küylü bənaytlarına baxmayaraq artıq bəllidir ki, ciddi dəyişiklik baş verməyəcək. ABŞ-la İran arasındakı, Rusiya-Gürcüstan münasibətlərindəki növbəti gərginlik, Türkiyə, Azərbaycanla əlaqələrin olmaması Paşinyanı daxili siyasətdə dəyişiklik etməyə vadar edir.\nErmənistan milli təhlükəsizlik şurasının baş katibi Armen Qriqoryan bu günlərdə çıxışında xüsusi qeyd edib ki, erməni hökuməti mütləq şəkildə 2016-ci ildə Qarabağdakı hadisələri nəzərə almalı və onların təkrarlanmasına yol verməməlidir.\nÖlkənin hazırki rəhbərliyi indi erməni diasporunun resurslarından istifadə etməyə çalışır. Nikol Paşinyan problemi təkbaşına həll etməyin qətiyyətlə əleyhinədir. O, xaricdəki ermənilərin nümayəndələrinin əlaqələri, xüsusi ilə maliyyə vəsaitlərinə ümid edir. Bunu isə baş nazir yeni strategiya adlandırır. Amma hər yenilik köhnənin xatırlanmasıdır. Onun sələfləri də bu kartdan istifadəyə çalışıblar və heç nə alınmayıb.\nPaşinyan isə bu arada Ermənistanın xarici siyasətini gücləndirməyə, ilk addım kimi prezident Armen Sarkisyanı siyasi baxışlarına görə özünə yaxın olan Levon Ter Petrosyana dəyişmək istəyir. O, Qarabağ məsələsinin həlini də onun çiyninə qoymaq istəyir. Bu uzanan problemin həlli üçün nəsə verəcəkmi? Bu isə çox böyük sualdır.\nPutin: "Ərdoğanla sıx əlaqədəyik"


“Azərbaycanın və Ukraynanın bütün əlamətdar günlərini qeyd edirik” - VƏTƏN QƏHRƏMANLARI.AZ\nNəcəf Əhmədov: “Biz çalışırıq gənclərə meydan verək”\nLast updated Sen 17, 2021 20:02 157\nSentyabrın 15-də Ukraynanın ikinci böyük şəhəri olan Xarkovda Azərbaycanın Ukraynadakı səfiri Elmira Axundovanın diaspor rəhbərləri və Xarkov şəhər Administrasiyası rəsmiləri ilə dəyimi masa ətrafında görüşü olub. Görüşdə Ukraynadakı Azərbaycan diasporunun fəaliyyəti, perspektiv layihələri, yerli qurumlarla əməkdaşlığı ilə bağlı fikir mübadiləsi aparılıb.\nSonra səfir Elmira Axundova bir neçə diaspor üzvünə “Diaspor fəaliyyətində xidmətə görə” Azərbaycan Respublikasının medalını təqdim edib. Medal alanlar arasında Birləşmiş Ukrayna Azərbaycanlıları Konqresinin (BUAK) Dnepropetrovsk vilayət təşkilatının sədri Nəcəf Əhmədov da olub.\nGörüşdən sonra Xarkovda Azərbaycanın dahi şairi və mütəfəkkiri Nizami Gəncəvinin abidəsinin açılış mərasimi keçirilib. Nəcəf Əhmədov bu tədbirlə bağlı təəssüratlarını bizimlə bölüşüb: “Xarkov şəhərində təşkil olunmuş tədbirdə bizim diasporun aktivləri ilə iştirak etdilər. Dahi şairimiz Nizami Gəncəvinin heykəlinin şəhərin mərkəzində açlışı oldu. Onun əsərlərinə həsr olunmuş konsert proqramı keçrildi. Hər şey qürurverici idi. Tədbir çox yüksək səviyyədə təşkil olunmuşdu. Azərbaycanın Ukraynadakı səfiri Elmira Axundovaya, Xarkovdakı Fəxri konsulumuz Əfqan Salmanova, ümumiyyətlə, bu işdə əməyi olan hər bir kəsə minnətdarlığımı bildirirəm”.\nNəcəf Əhmədov “Diaspor fəaliyyətində xidmətə görə” Azərbaycan Respublikasının medalına layiq görülməsinə görə qürur duyduğunu bildirib: “Xarkovda səfir Elmira Axundovanın diaspor üzvləri ilə maraqlı görüşü oldu. Diaspor fəaliyyətimə görə mənə də medal təqdim olundu. Həmin vaxt fikrimdə sevimli şairimiz Məmməd Arazın\nMamur olub daşlarında bitərdim” şeiri dolanırdı.\nMənə göstərilən bu diqqətə görə Ali Baş Komandan İlham Əliyevə, Diasporla İş üzrə Dövlət Komitəsinin sədri Fuad Muradova, səfir Elmira Axundovaya dərin minnətdarlığımı bildirirəm”.\n“Bütün tədbirlərdə iştirak edərək yerli cəmiyyətə qaynayıb-qarışırıq”\nNəcəf Əhmədov keçirdikləri tədbirlər, soydaşlarımızın diaspor fəaliyyəti haqda da ətraflı məlumat verdi: “Martın 31-də Ukraynanın Dnepr şəhərində Azərbaycan Xalq Cümhuriyyətinin yaradılmasının 103-cü ildönümünə həsr edilmiş “Dostluğun dialoqu: Ukrayna-Azərbaycan” adlı tədbir-konsert təşkil etdik. Konsert Azərbaycanın Ukraynadakı Səfirliyinin, Xarkovdakı fəxri konsulluğunun və BUAK-ın Dnepropetrovsk vilayəti təşkilatının birgə iştirakı ilə keçirildi. Azərbaycanın Xalq artisti, professor Yalçın Adıgözəlovun rəhbərliyi ilə “Kiyevskaya Kamerata” Dövlət Kamera Orkestrinin ifasında Azərbaycan, Ukrayna və Avropa bəstəkarlarının, o cümlədən Qara Qarayev, Yevgeni Stankoviç, Bela Bartok və başqalarının əsərləri səsləndirildi.\nSəhəri günü Dnepr Texniki Milli Universitetində Azərbaycan Mədəniyyət Mərkəzinin rəsmi açılış mərasimi keçirildi. Mərkəz Azərbaycanın Ukraynadakı səfirliyinin dəstəyi və BAUK-ın Dnepropetrovsk vilayəti təşkilatının təşkilatçılığı yaradılıb. Hər iki tədbirdə səfir Elmira Axundova, BUAK-ın sədri Rövşən Tağıyev, Dnepropetrovsk vilayətinin deputatı Qoşqar Muxtarov və digələri iştirak etdi.\nAvqustun 23-də Ukraynanın Bayraq Günü, 24-də isə Ukraynanın müstəqliyinin 30 illik yubileyi münasibəti ilə vilayətin Çariçanski rayonunun Probrejenko kəndində çox gözəl bir bayram əhvali-ruhiyyəsi yaşandı. Dnepropetrovsk vilayətinin deputatı Qoşqar Muxtarovun təşəbbüsü və təşkilatçılığı ilə keçirilən bu tədbirə biz də dəstək verdik. Həmin zaman Ukraynanın ən uzun bayrağın orada açdıq. Daha sonra Taras Şevçenkonun heykəlinin açlışı oldu. Bizim “Bazar günü” məktəbinin şagirdləri Ukrayna və Azərbaycan dillərində şeirlər söylədilər. Həmçinin hər iki xalqın rəqsləri ifa olundu. Mili paltarlar, milli mətbəximiz nümayiş olundu”.\nNəcəf Əhmədov dedi ki, Dneprdə diaspor olaraq Azərbaycanın və Ukraynanın bütün əlamətdar günlərin qeyd edirlər: “Şəhrin bütün tədbirlərində iştirak edərək yerli cəmiyyətə qaynayıb-qarışırıq. Bizim məktəbin uşaqlarını tək Dneprdə deyil, Ukraynanın hər yerində keçirilən tədbirlərə dəvət edirlər. Onlar bütün tədbirlərdə Azərbaycanımızı təmsil edirlər”.\n“Aktiv gəncləri bir araya gətirməyə, diaspor işlərinə cəlb etməyə çalışırıq”\nBUAK rəsmisi gənc kadrların hazırlanmasına önəm verdiklərini vurğuladı: “Yaşlı diaspor üzvləri burada çalışıblar. Gənc kadrlar var. Biz çalışırıq gənclərə meydan verək. Zaman gənclərin zamanıdır. Çünki gənclər müasir zamanla ayaqlaşa bilirlər. Burda böyüyüb boya-başa çatan gənclər tam olaraq yerli xalqın dilini mənimsəyiblər. Bizim buradakı gənclərimiz uşaq bağçasından tutmuş ali məktəbə qədər yerli ukraynalı uşaqlarla bir yerdə təhsil alıblar. Onu qeyd etmək lazımdır ki, azərbaycanlı ailələr öz uşaqlarını oxutmağa meyillidirlər. Bu gün belə gənclərə böyük ümidimiz var. Əlbəttə ki, birgə olaraq biz böyük işlərə nail ola biləcəyik. Biz aktiv gəncləri bir araya gətirməyə, diaspor işlərinə cəlb etməyə çalışırıq”.\nXatırladaq ki, Nəcəf Əhmədov Ağcabədi rayonunun Avşar kəndində anadan olub. 1987-89-cu illərdə Ukraynada hərbi xidmətdə olub. Daha sonra elə Ukraynada da ali təhsil alıb. 25 ildən artıqdır diaspor işində aktivdir. 2018-ci ilin martında Birləşmiş Ukrayna Azərbaycanlıları Konqresinin Dnepropetrovsk vilayəti təşkilatının sədri seçilib.


Daha bir ölkə dünya çempionatından kənarda qaldı » Sportnet.az\nDaha bir ölkə dünya çempionatından kənarda qaldı\nTarix: 4-11-2017, 17:07 Baxış sayı: 408 Bölmə: Atletika / Ağırlıqqaldırma\nKXDR-in ağırlıqqaldırma üzrə milli komandası noyabrın 28-də ABŞ-ın Kaliforniya ştatının Anaxaym şəhərində keçiriləcək dünya çempionatında iştirakdan imtina edib. Sportnet.az-ın "İnside the Games"ə istinadən məlumatına görə, Şimali Koreyanın Ağırlıqqaldırma Federasiyası Ümumdünya Ağırlıqqaldırma Federasiyasına (IWF) boykot qərarı barədə izahat verməyib.\nBelə addımın ABŞ və KXDR arasında siyasi münasibətlərdəki gərginliyin səbəb olduğu güman olunur. Oktyabrda IWF Koreya yarımadasındakı vəziyyətin gərginləşməsi üzündən gənclər arasında 2018-ci il dünya çempionatını KXDR-dən Özbəkistana keçirib.\nQeyd edək ki, Şimali Koreya dünyada ağırlıqqaldırma növündə liderlərdəndir. 2016-cı il Rio-de-Janeyro Yay Olimpiya Oyunlarında KXDR ağırlıqqaldıranları 1 qızıl, 3 gümüş, 2015-ci il dünya çempionatında isə 1 qızıl, 1 gümüş, 2 bürünc medal qazanıblar. Bundan başqa KXDR təmsilçiləri hazırkı 3 rekordun müəllifləridir. ABŞ-dakı dünya çempionatında Rusiya, Ermənistan, Belarus, Qazaxıstan, Çin, Moldova, Türkiyə, Bolqarıstan, Ukrayna və Azərbaycan da təmsil olunmayacaq. Bu ölkələrin milli federasiyaları antidopinq qaydalarının çoxsaylı pozuntuları səbəbindən bir il müddətinə diskvalifikasiya olunublar.


«ƏL-MƏHDİ (əc)» İSLAM MAARİF MƏRKƏZİ - KONFRANS: ÜMİD, İNSAN RUHUNUN QİDASI\nKONFRANS: ÜMİD, İNSAN RUHUNUN QİDASI\nELMİ-PRAKTİK VİRTUAL (ONLİNE) KONFRANS - Xanımlara məxsus\nMusa öz qövmünə dedi: “Allahdan kömək diləyin və səbir edin. Şübhəsiz ki, yer üzü Allahındır. O, bəndələrindən istədiyini onun varisləri təyin edir. Son qələbə təqva sahiblərinə məxsusdur”. (Əraf -128)\n"Faydası yoxdur" ruhiyyəsi gələcək ümidsizlikdən xəbər verir və bu, bütün fəaliyyətlərin öldürücü zəhəridir. (Hz. Ayətullah Xamenei)\nKoronavirus adlı dünyanı bürümüş pandemiya ölkələrdən yan keçmədiyi kimi, heç ailələrdən belə yan keçmir. Hər bir şəxsin həyatına birbaşa və dolayısı ilə mənfi təsir edən 2020-ci ilin bəlası yaratdığı fiziki problemlərdən çox insanlarda psixi gərginlik və stresslərin vücuda gəlməsinə səbəb olur.\nQaçılmazdır ki, bu gün virusun yaratdığı vəziyyətlə bağlı tibbi göstərişlərdən əlavə insanların psixoloji dəstəyə də böyük ehtiyacları var. Sosial və iqtisadi qeyri-müəyyənlik, iqtisadi və ictimai fəaliyyətin dondurulması, virusa yoluxma təhlükəsi, getdikcə maddi sıxıntıların artması, əzizlərini qoruya bilməmək həyəcanı kimi problemlərin hər biri tam sağlam bir insanı depressiyaya sala biləcək qədər güclü amildir. Bütün bu problemləri özündə cəmləşdirən Koronavirus, ona yoluxan insanlardan çox - qorxu, ümidsizlik acizlik, gücsüzlük hissinə yoluxmuş cəmiyyət üçün öldürücüdür.\nYaşamaq istəyirsənsə, ümidvar olmalısan, yoxsa öləcəksən, cismən də olmasa ruhən ...\nGələcəyə ümidvar olmaq üçün nə etməli?\nSən məni ümidvar edə bilərsənmi?\nBu çətin pandemiya və karantin şəraitində, ümidimizi necə qorumalıyıq? ... Bu və digər oxşar sualların cavabı xanım müəllimə İlahiyyatçı Aygün Dadaşlının təqdimatında\n16 aprel 2020 - Cümə axşamı - 21:00 (Bakı vaxtı ilə)\nQeyd: Konfrans yalnız xanımlara məxsusdur və kişilərin iştirakına icazə verilmir. İştirak etmək istəyən xanımlar əlavə məlumatlar üçün aşağıdakı nömrəyə Teleqram və ya WhatsApp vasitəsilə müraciət edə bilərlər. Diqqətinizə çatdırırıq ki, konfransın yayım linki başlamazdan bir saat öncə "Sağlam Həyat" kanalında paylaşılacaq.\n* Əziz iştirakçılar, konfransın mövzusu və icrasından razı qaldığınız təqdirdə sizin istəyinizlə davamı mümkündür. Lütfən bizə yazın və fikirlərinizi bizimlə bölüşün. Konfransın səs yazısını çalışacağıq yuxarıda göstərilən kanallarda paylaşaq. ÜZV OLMAĞI UNUTMAYIN!\nCəhdimiz, sizi qorumaq və cəmiyyətimizi böhrandan keçirməkdir - hörmətlə:\nMüqəddəs Qum şəhəri - 12 aprel 2020\n20 YANVAR və TÖKÜLƏN QANLAR - MÜSTƏQİLLİYİMİZİN BAHASI\n2020-21 TƏHSİL İLİNƏ QEYDİYYAT BAŞLADI


Ərdəbil əyalətinin yol problemi: Bu amil bölgənin inkişafının qarşısını alır\nƏrdəbil əyalətində standart əlaqə yollarının olmaması bölgənin inkişafının qarşısını alır.\nBu amil bölgədən başqa yerlərə köçün çoxalmasının da əsas səbəblərindən biri sayılır.\nƏyalət məsullarının etirafına görə, Ərdəbil bölgəsi standart yol, özəlliklə magistral yol baxımından ölkə üzrə ortalama göstəricinin aşağısındadir. Xüsusilə kənd yolları bərbad vəziyyətdədir.\nBir çox kəndlərin ümumiyyətlə yolunun olmaması mərkəzdən qıraqda yaşayan əhali üçün ikiqat problemlər yaradır.\nƏyalətin əlaqədar təşkilatlarının verdiyi məlumata görə, hal-hazırda əyalət üzrə 6625 kilometr yol mövcuddur. Bunlardan 180 kilometr magistral, 716 kilometr ana yol, 702 kilometr yan yollar və 527 kilometr isə kənd yollarıdır.\nQeyd olunan yollardan 2772 kilometri asfalt, 1035 kilometri şosse və qalanı isə torpaq yollardan ibarətdir.\nNəzərə alaq ki, statistikada asfalt yol kimi göstərilən yolların ortalama 55%-i köhnə, qeyri-standart və səmərəli istifadə müddəti bitmiş yollardır.\nXalxal və Kosər mahallarının İran parlamentindəki nümayəndəsi Seyid Qəni Nəzəri mətbuata verdiyi açıqlamada əyalətdə yol probleminə toxunub, bir sıra bölgələrin daha acınacaqlı durumda olduğunu deyib.\nO, Xalxal mahalındakı asfalt kənd yollarının başqa bölgələrdən az olduğunu xatırladıb.\n"Standart yolların salınması bölgənin iqtisadi inkişafı, əhalinin artımı və doğma torpaqlarında qalması üçün vacib amildir, ancaq Xalxalda şərait fərqli olduğu üçün əhalinin başqa bölgələrə köçü çoxalır”-deyə, o, bildirib.\nMillət vəkili Ərdəbilin asfalt yolları məsələsində ölkə ortalamasından geri qaldığını deyib. O, Xalxalın bu məsələdə daha acınacaqlı durumda olduğunu, mahalın yollarının yalnız 45%-nın asfaltlandığını vurğulayıb.\nSeyid Qəni Nəzəri Xalxalın 750 kilometr kənd yollarının yalnız 300-ə kilometrinə asfalt salındığını və uzun illərdir bir sıra yolların təmiri, asfaltlanması ilə bağlı verilən vədlərin heç birinin yerinə yetirilmədiyini qeyd edib.\nS.Q. Nəzəri hazırda Xalxal mahalının yalnız 147 kəndində yaşayış olduğunu xatırladıb, yolların olmaması ucubatından bu kəndlərin də bir çox başqa kəndlər kimi əhalidən boşalacağı ehtimalının yüksək olduğundan nigərançılığını ifadə edib.\nParlamentin üzvü bildirib ki, Xalxal mahalı asfalt yol göstəricisinə görə, ölkə standartlarından xeyli geri qalır.\nO, bildirib ki, kənd yollarının salınması üçün ayrılan vəsait bölgələrin əhalisi əsasında ədalətli şəkildə paylanılmalıdır.\nƏrdəbil əyalətinin Yol Polisi İdarəsinin rəisi polkovnik Seyid Höccət Fəttahinin verdiyi məlumata görə, əyalətdə baş verən yol qəzalarının 42%-i kənd yollarında baş verir.\nO, əyalət yollarının 70%-nın kənd yolları olduğunu xatırladıb. Bildirib ki, baş verən qəzaların və insan tələfatının qarşısının alınması üçün yolları standartlara uyğunlaşdırılmalıdır.\nƏrədbil əyalətinin Yol və Nəqliyyat İdarəsinin baş direktoru Kəlimullah Vusuqi planlaşdırmaya əsasən 200 kilometr kənd yolunun asfaltlanmalı və təmir edilməli olduğunu, lakin bunun yalnız 20%-nın həyata keçirildiyini etiraf edib.\nƏrdəbil əyalətinin valisi Əkbər Behnamcu da məsələ ilə bağlı verdiyi açıqlamada ölkənin Yol və Nəqliyyat Nazirliyi ilə yolların təmiri üçün müqavilə bağlandığını, bu iş üçün 300 milyard tümən vəsaiti lazım olduğunu deyib.\nAncaq bağlanan müqavilədə nəzərdə tutulan vəsaitin çox hissəsinin Ərdəbil əyalətinin öz qaynaqlarından təmin olunmalı olduğu vurğulanıb.\nSon statistikaya görə, Ərdəbil əyalətində 1,248, 610 nəfər əhalinin 448,554 nəfəri 1694 kənddə yaşayır.\nƏyalətdə 8 gədik 9aşırım) mövcuddur. Bu gədiklər ilin payız və qış aylarında keçilməsi çətin olan yollar sayılır.\nOnların əksəriyyəti standartlara uyğun deyil. Bu üzdən bu gədiklərdə insan tələfatı ilə müşayiət olunan çoxlu sayda qəzaları baş verir.\nƏrdəbildə ağır yol qəzası: Ölən və yaralananlar var\n“Məsullar bölgə və kəndlərə səfər etməyi özlərinə sığışdırmır"- Ərdəbilin millət vəkili\nyol Ərdəbil Xalxal Qeyri-standard kənd yolları asfalt millət vəkili vali Əkbər Behnamcu


Tower London - ELI Schools\nHəftə sonu ELI turunda Londonu ziyarət edin\nSinif yoldaşlarınız və ELI Məktəbləri bələdçisi ilə Londonu kəşf edin\nSənət və ya memarlıq, yemək və ya futbol axtarırsınızsa, London 2000 illik tarixi ilə həqiqətən heyrətamiz bir şəhərə çevrilib. London incəsənəti, memarlığı, yeməkləri və modası ilə məşhurdur, bəziləri onu dünyanın hər yerindən daha yaxşı edir.\nGediş-dönüş uçuşlar. ELI qrupunun qarşılanması və Dublin hava limanından yola düşməsi\nLondon Gəzinti Turları\nEkspert tur bələdçisi\nBütün ictimai köçürmələr üçün bilet\nHostel Generator Londonda ortaq otaqda 1 gecə\nLondon dünyanın ən füsunkar şəhərlərindən biridir. Bəs Londonda sizi cəlb edən nədir? Bəlkə də bunlar Londonun sarayları, həbsxanaları və qüllələri, tarixin ən mühüm hadisələrinin bəzi səhnələridir. Və ya bəlkə Londonun ən qaranlıq qədim keçmişi sizi maraqlandırır. Kəşf etmək istədiyiniz şey, Borough Marketdə qollarınızı məhsullarla dolduran müasir London ola bilər. Kəşf edilməli 170-ə yaxın muzeylə mədəniyyət də paytaxt üçün cəlbedici ola bilər. Və vəd və fürsətlərlə dolu bir şəhərdə. ELI Tours sizə Londona səyahətinizdən maksimum yararlanmağa kömək edə bilər.\nBukingem sarayı və Hamburq meriyasının mühafizəçisinin dəyişdirilməsi\nLondon Qülləsi və Tower Bridge\nBig Ben və Parlament\nPikkadilli Sirki və Trafalqar Meydanı\nMüqəddəs Paul Katedrali\nŞənbə 25 və Bazar 26\nLondona səhər uçuşunuza minin.\nLondona xoş gəlmisiniz! Gəzinti turundan həzz almadan əvvəl məskunlaşmaq və tur bələdçimiz və digər qrup üzvləri ilə görüşmək vaxtıdır.\nGəzinti turumuz məşhur Piccadilly Circus-dan başlayır. Sonra biz daş döşənmiş küçələrdə dolaşacağıq, göz qamaşdıran və sevən Cassanova, parlaq və qəribə Amadeus Motsart, inqilabçı Karl Marks və rekord qıran Beatles kimi insanların yaşadığı köhnə meydanların yanından keçəcəyik.\nGəzintimiz Londonun Chinatown-da, şəhərimizdəki Chinatown-un ikinci versiyası və nə isə yemək üçün mükəmməl məkanda sona çatacaq!\nAxşam biz Londonda ən yaxşı gecə həyatı təcrübəsi üçün London Pub Crawl və Cockney Sing-Along-u gəzəcəyik. Siz Londonun bəzi tarixi meyxanalarını gəzə, Covent Garden, Kings və teatr bölgəsinin tarixini öyrənə bilərsiniz.\nLondonun rəngarəng keçmişini və canlı indisini əsl qiymətləndirmək və dərk etmək üçün mükəmməl bir yol olan London şəhərinin ən yaxşı məqamlarına gəzintiyə çıxın.\nBu tam günlük tur Yaşıl Parkdan / Bukingem Sarayından kənarda başlayır və London Qülləsindən kənarda başa çatır.\nEvə uçmaq üçün London hava limanına transfer.\nLONDON'a turunuz üçün yola düşməzdən əvvəl məlumat\nHostel Generator LONDON: KING’S CROSS STATION YAXINLIĞINDA LONDONDA HOSTEL\nLondon dünya səviyyəli mədəniyyət, moda, yemək və əyləncənin başgicəlləndirici qarışığıdır. Bu, iki min illik tarixin parıldayan yeni göydələnlərlə üst-üstə düşə biləcəyi bir şəhərdir. Nə axtarırsınızsa, çox güman ki, burada tapacaqsınız.\nGenerator London Covent Garden, Regents Park və Britaniya Muzeyindən qısa bir məsafədədir. King’s Cross və Euston nəqliyyat mərkəzlərinin yaxınlığında yerləşən London otelimiz Russell Square stansiyasından cəmi 5 dəqiqəlik məsafədə keçmiş polis bölməsində yerləşir. Şəhər küçələrindəki həyatı əks etdirmək üçün nəzərdə tutulmuşdur, burada onlar yataqxanaya dəbli sənaye hissi vermək üçün bərpa edilmiş ağac, kərpic və isti haddelenmiş qara poladdan istifadə edirlər. Göz oxşayan qrafika, canlı naxışlar və məşhur Britaniya mədəni ikonları birləşərək Londonun kosmopolit atmosferini ələ keçirir. Hər gecə barımızın rəqs meydançasının yanında dayanan klassik qırmızı avtobusa mindiyinizə əmin olun. Gecikmə, London sizə zəng edir!\nBöyük Britaniyaya daxil olmaq üçün ABŞ və Kanada vətəndaşları təkrar giriş tarixindən sonra ən azı altı ay davam edən etibarlı pasporta ehtiyac duyurlar.\nNəqliyyat və gəliş məlumatları\nMüxtəlif temperaturlara uyğunlaşmaq üçün asanlıqla qatlana bilən yüngül, boş paltarları, eləcə də yüngül gödəkçə və ya yağış paltarını qablaşdırmağı tövsiyə edirik.\nGündəlik qəbul etdiyiniz dərmanlarınız varsa, turun hər günü üçün kifayət qədər dərmanınız olduğundan, eləcə də qarşılaşdığınız gecikmələrdən əmin olun.\nMünasib qiymətə ənənəvi ingilis tarifi üçün balıq və cipsdən və ya püresi ilə sosiskadan ibarət pub yeməyi cəhd edin. Stilton pendiri, böyrək biftek və piroqu, Cumberland kolbasaları da sınamağa dəyər. Müasir Londonda çoxlu sayda beynəlxalq restoran var. Sərgüzəştli dad üçün məşhur seçimlərə Hindistan, Tayland, Çin, İndoneziya, Yunan və Qərbi Afrika mətbəxi daxildir. Harrods-da ən son ingilis ənənələri üçün ləzzətli sendviçlər və çöreklərlə günorta çayından həzz alın\nBöyük Britaniya Avropa 220-240 volt standartında işləyir və iki kiçik dairəvi sancaqlı C, E və ya F tipli tıxaclardan istifadə edir.\nBöyük Britaniya Qrinviç vaxtı (GMT) vaxt qurşağında işləyir və Şərqi vaxtdan (ET) beş saat qabaqdadır.\nSiz bu turda Britaniya funtundan istifadə edəcəksiniz.


"Norm"ın satışdan gəlirləri və mənfəəti azalıb | marja.az\nSement istehsalçısının 2018-ci ildə satışdan gəlirləri demək olar ki, yerində sayıb. Gəlirlərin artmamasına qarşılıq "Norm"ın xərcləri artıb.\nAzərbaycanda ən böyük sement istehsalçısı “Norm” MMC 2019-cu ili 30 milyon 87 min manat xalis mənfəət ilə bağlayıb.\nMarja şirkətin maliyyə hesabatlarına istinadən xəbər verir ki, 2018-ci illə müqayisədə 2019-cu ildə “Norm” MMC-nin xalis mənfəəti 4 milyon 719 min manat və ya 13,5% azalıb. “Norm” 2018-ci ili 34 milyon 806 min manat xalis mənfəət ilə bağlamışdı.\nÖtən il “Norm”ın satışdan gəlirləri cüzi azalıb. Belə ki, 2018-ci ildə 149 milyon 447 min manat təşkil etmiş gəlirlər 2019-cu ildə 149 milyon 210 min manata geriləyib (237 min manat azalıb). Xatırladaq ki, 2017-ci illə müqayisədə 2018-ci ildə "Norm"ın satışdan gəliri 23 milyon 175 min manat artmışdı.\nÖtən il satışdan gəlirlərin 237 min manat azalmasına qarşılıq, satışın maya dəyəri 2 milyon 971 min manat artaraq 89 milyon 944 min manat təşkil edib.\nÖtən il “Norm” MMC-nin ümumi və inzibati xərcləri də artıb. Bu göstərici üzrə xərclər 2 dəfə artaraq 9 milyon 317 min manat təşkil edib. 2018-ci ildə ümumi və inzibati xərclər 4 milyon 646 min manat təşkil etmişdi.\nŞirkətin satış və marketinq xərcləri 2018-ci ildəki 3 milyon 983 min manatdan 2019-cu ildə 4 milyon 808 min manata, distrbiyutor xərcləri isə 7 milyon 210 min manatdan 8 milyon 721 min manata yüksəlib.\nGəlirlərin təxminən sabit qalması ilə bərabər xərclərin artması “Norm” MMC-nin xalis mənfəətinin azalmasına səbəb olub.\n“Norm” MMC-nin cəmi aktivləri 2018-ci illə müqayisədə 60 milyon 355 min manat və ya 26,4% artaraq 2019-cu ilin sonunda 288 milyon 696 min manat təşkil edib. Aktivlərin artması “Digər aktivlər” üzrə göstəricinin artması ilə bağlıdır.\nQeyd edəkl ki, "Norm" MMC-nin maliyyə hesabatlarına “KPMG Audit Azerbaijan” şirkəti rəy verib.\nMəlumat üçün bildirək ki, "Norm" MMC “NEQSOL Holdinq” şirkətlər qrupuna daxildir.\nNorm sement istehsalı gəlirlər mənfəət NEQSOL Holdinq


“Qarabağ” və “Qəbələ” ilin ilk qələbəsi arzusunda 04 02 2106 » Dunyatv.az\n"Qarabağ” və "Qəbələ” ilin ilk qələbəsi arzusunda\nSabah Topaz Premyer Liqasının XX turuna start veriləcək. Apasport.az saytının məlumatına görə, 3 gün davam edəcək tur paytaxt derbisi ilə başlayacaq.\n2016-cı ilə qələbəylə başlayan "Neftçi” çempionatın autsayderi "Rəvan”ı sınağa çəkəcək. II dövrədə öz meydanında gözlənilmədən uduzan "ağ-qaralar” həmin uğursuzluğun revanşını almağa çalışacaqlar. 6 oyundu qələbənin nə olduğunu bilməyən "Rəvan” üzərində qələbə Əsgər Abdullayevin yetirmələrinin ən azı iki günlük iki pillə irəliləməsinə səbəb olacaq. Bu görüşün öncədən autsayderin meydanında keçirilməsi nəzərdə tutulsa da, matçın ev sahibi "ağ-qaralar” olacaq.\nTurun ikinci günündə 2 qarşılaşma baş tutacaq. "Qarabağ”la xal fərqini 3-ə endirmək üçün meydana çıxacaq "Zirə” "Sumqayıt”ın qonağı olacaq. 3 turdu qələbə qazanmayan Samir Abasovun yetirmələri Premyer Liqanın debütantını məğlub edib, xal hesabını artırmağa çalışacaqlar. Paytaxt təmsilçisi isə qərarlaşdığı 2-ci pilləni qorumaq üçün ən azı 1 xal qazanmalıdı.\nGünün digər oyununda "Qarabağ” "Xəzər Lənkəran”ı sınağa çəkəcək. Son 4 matçda qalib gələ bilməyən Qurban Qurbanovun yetirmələri uğursuz seriyanı qırmaq əzmindədilər. Son 3 görüşdə qol buraxan Ağdam klubu 8 matçdı qol vurmayan rəqibi itkisiz keçmək niyyətindədi. Çempionun xal itkisi liderlərin ona yaxınlaşması ilə nəticələnəcək.\nMövsümün ikinci yarısına qələbə ilə start verən komandaların Gəncədəki dueli turun son gününə təsadüf edəcək. 6 turdu qol buraxmayan AZAL "Kəpəz”in qonağı olacaq. Paytaxt təmsilçisi 4 turluq qələbə seriyasını davam etdirməklə mövqeyini daha da yaxşılaşdırmaq iddiasındadı. Gəncəlilər isə 6 matçdı meydanı xalsız tərk etmirlər.\nTura ötən mövsümün mükafatçıları "İnter”lə "Qəbələ” arasında mərkəzi oyunla yekun vurulacaq. İlə uğursuz başlayan komandalar ötən turda aldıqları məğlubiyyəti unutdurmaq üçün 3 xal qazanmalıdılar. Rəqiblər liderlər qrupundakı mövqeyini yaxşılaşdırmaq üçün turu itkisiz keçməlidilər. Son 4 görüşdə qələbə qazana bilməyən əyalət təmsilçisi qələbə qazansa, rəqibini arxada qoya bilər.\n"Qarabağ" klubu "Qəbələ" ilə oyuna hazırdır\n“Sumqayıt” Premyer Liqadan çıxır!


Laçın həsrətinin bitməsinə 2 gün qaldı - təcavüzkarın “son çırpıntıları” nəticəni dəyişməyəcək » Atatv.az\nLakin deputat, politoloq Arzu Nağıyev nikbindir: “Düşünmürəm ki, o ərazilərdə ciddi problemlər qalacaq. Çünki üçtərəfli müqavilə əsasında hazırlanan cədvələ uyğun olaraq, ermənilər həmin Azərbaycan ərazilərini tərk etməlidirlər. Təbii ki, Rusiya da bu məsələdə maraqlıdır. Çünki onların qarşılarına qoyulan əsas məsələlərdən biri də qeyri-qanuni erməni birləşmələrinin -hansı ki, Dağlıq Qarabağ ərazisindədirlər - həmin ərazilərdən çıxarılmasıdır. Əminəm ki, bu proseslərdə Rusiya daha maraqlıdır ki, öz üzərinə düşən missiyanı tam şəkildə yerinə yetirsin. Onu da qeyd edim ki, Paşinyan və digər erməni rəhbərləri boyunlarına alırlar ki, bunlara tabe olmurlar, yaxud hansısa partizan hərəkatı yaratmaq istəyirlər. Təbii ki, bu cür söz-söhbətlər olacaq. Lakin Kəlbəcər hadisələri bir daha göstərdi ki, burada iqtisadi maraqlar da var. Müəyyən yataqlardan onların çıxmaq istəməməsi bunu göstərdi. Amma zamanla bu problemlər də öz həllini tapacaq. Ağdamda da belə etdilər, Kəlbəcərdə də buna cəhdlər olundu. Ayın 1-ə o qədər də uzun müddət qalmayıb. Bütün bunların hamısının şahidi olacağıq”.